title: Riley Keough

text: Danielle Riley Keough (s. 29. toukokuuta 1989) on yhdysvaltalainen näyttelijä ja malli. Hänet tunnetaan myös Lisa Marie Presleyn lapsena sekä Elvis Presleyn ja Priscilla Presleyn vanhimpana lapsenlapsena. Hänen isänsä on Danny Keough.


title: Riley Keough

text: Keough teki malliuransa debyytin 14-vuotiaana helmikuussa 2004 Dolce & Gabbanan catwalkilla Italiassa. Saman vuoden elokuussa hän esiintyi Voguen kannessa äitinsä Lisa Marien ja isoäitinsä Priscillan kanssa.


title: Riley Keough

text: Keough pitää esikuvinaan muun muassa Kate Mossia ja Naomi Campbellia.


title: Riley Keough

text: Keoughin näyttelijänura alkoi roolilla Marie Curriena musiikkielokuvassa "The Runaways", jonka ensi-ilta oli Yhdysvalloissa 19. maaliskuuta 2010.


title: Riley Keough

text: Vuonna 2010 valmistui myös kaksi muuta elokuvaa, joissa Keough näyttelee: "The Good Doctor" sekä "Jack & Diane".


title: Riley Keough

text: Keoughilla on yksi veli, Benjamin Keough, sekä kaksi sisarpuolta, Finley Aaron Love ja Harper Vivienne Ann Lockwood.


title: Riley Keough

text: Helmikuussa 2015 Keough meni naimisiin Ben Smith-Petersenin kanssa. He tapasivat toisensa "" -elokuvan kuvauksissa vuonna 2012.


title: Giedo van der Garde

text: Giedo Gijsbertus Gerrit van der Garde (s. 25. huhtikuuta 1985 Rhenen, Alankomaat) on hollantilainen moottoriurheilija. Vuonna 2008 van der Garde voitti Formula Renault 3.5 -sarjan mestaruuden. Hän kilpaili GP2-sarjassa vuodet 2009-2012 sijoittuen parhaimmillaan vuonna 2011 sarjan viidenneksi. Vuonna 2013 van der Garde ajoi Caterhamin Formula 1 -tallissa.


title: Giedo van der Garde

text: Van der Garde on kilpaillut myös Formula 3 eurosarjassa vuosina 2004–2006, Formula Renault -sarjassa 2007–2008 ja Aasian GP2-sarjassa vuodesta 2009 lähtien. Van der Garde voitti vuonna 2008 Formula Renault -sarjan mestaruuden.


title: Giedo van der Garde

text: Van der Garde debytoi GP2-sarjassa kaudella 2009 ISportin tiimissä. Hän voitti kauden aikana kolme kilpailua ollen seitsemäs MM-sarjassa. Kaudella 2010 van der Garde kilpaili Barwa Addaxin tiimissä saavuttaen neljä palkintosijaa ja 39 pistettä sijoittuen jälleen seitsemänneksi. Van der Garde jatkoi Barwa Addaxilla myös kaudella 2011. Hän saavutti yhden paalupaikan ja keräsi 49 pistettä sijoittuen sarjan viidenneksi. Van der Garde jatkoi myös GP2-sarjassa Caterham-tallissa saavuttaen kaksi voittoa ja neljä muuta palkintosijaa. Hän keräsi 160 pistettä sijoittuen sarjan kuudenneksi.


title: Giedo van der Garde

text: Vuonna 2006 Van der Garde liittyi McLarenin nuorten kuljettajien ohjelmaan. Van der Garde on myös toiminut Super Agurin ja Spykerin testi- ja varakuljettajana. Garden oli tarkoitus ajaa Spykerin autoa Australian GP:n harjoituksissa, mutta FIA ei myöntänyt hänelle tarvittavaa superlisenssiä ajoissa.


title: Giedo van der Garde

text: Kaudella 2012 Van der Garde toimi F1-talli Caterhamin testi- ja varakuljettajana. Hän oli mukana Kiinan, Japanin, Korean, Intian, Abu Dhabin ja Brasilian perjantain ensimmäisissä vapaissa harjoituksissa. Vuonna 2013 hänet julkistettiin Caterhamin toiseksi kilpakuljettajaksi tallikaverinaan Charles Pic. Hänestä tuli ensimmäinen hollantilainen F1-kuljettaja sitten Christijan Albersin ja kauden 2007 jälkeen. Belgian GP:n 2013 aika-ajossa van der Garde saavutti parhaan aika-ajosijoituksensa sijoittumalla neljänneksitoista. Kauden parhaaksi sijoitukseksi jäi Unkarin GP:n 14:s sija.


title: Giedo van der Garde

text: Kauden päätteeksi Van der Garde ei saanut jatkosopimusta Caterhamin kanssa ja hän siirtyi Sauberin testi- ja varakuljettajaksi kaudeksi 2014. Hän ajoi kauden aikana seitsemässä vapaissa harjoituksissa toista Sauberin autoa.


title: Giedo van der Garde

text: Maaliskuussa 2015 Van der Garde käynnisti oikeustoimet Sauberia vastaan tallin valittuaan kuljettajikseen Marcus Ericssonin ja Felipe Nasrin. Van der Garden mukaan hänellä oli voimassa oleva sopimus tallin kanssa kaudesta 2015 ja vei käsittelyn Australian oikeustuomioistuimeen, jossa päätös tehtiin 11. maaliskuuta, vain pari päivää ennen kauden avauskilpailua. Oikeuden päätöksen mukaan van der Garden tulisi saada ajaa Sauberilla. Sauber teki valituksen päätöksestä. Valitus kuitenkin hylättiin ja päätös Van der Garden osallistumisesta pysyi voimassa. 14. maaliskuuta, juuri ennen Australian GP:n aika-ajoja, Van der Garde luopui vaatimuksistaan kisata samana viikonloppuna. Neuvottelut Sauberin ja Van der Garden välillä sovun löytämiseksi kuitenkin jatkuivat. Lopulta kiista ratkesi ja Van der Garde pääsi sopuun Sauberin kanssa. Talli maksoi hänelle 15 miljoonan euron tuntuvat korvaukset ja sopimus tallin ja kuskin välillä purettiin.


title: Atomisemiotiikka

text: Atomisemiotiikka on 1980-luvun alussa syntynyt semiotiikan sovellus, joka tarkastelee mahdollisuuksia suunnata tiedottava tai varoittava viesti etäiseen tulevaisuuteen – vähintään 10 000 vuoden päähän – sellaisena, että viestin alkuperäinen merkityssisältö säilyy. Atomisemiotiikka sai alkunsa soveltavasta tehtävästä: Kun tiedetään, että kulttuuriset merkit (kuvat, esineet, kielelliset ilmaisut) ja niiden tulkinnat ovat muuttuvaisia, kuinka merkitä ydinvoimaloiden radioaktiivisen jätteen loppusijoituspaikat siten, ettei etätulevaisuuden satunnainen vierailija saa päähänsä ryhtyä harrastelija-arkeologiksi ja kaivautua tutkimaan hautapaikan saloja?


title: Atomisemiotiikka

text: Atomisemiotiikan virikkeenä voidaan pitää yhdysvaltalaisen lingvistin ja semiootikon Thomas Sebeokin vuonna 1981 laatimaa tutkimusraporttia "Communication Measures To Bridge Ten Millennia", jossa ehdotettiin paikan vaarallisuutta korostavan tabun keinotekoista luomista ja ritualistista ylläpitämistä pikemminkin ihmisten uskonnolliseen arkuuteen kuin järkisyihin vetoamalla. "Kirouksen" ylläpitäjiksi Sebeok ehdotti eräänlaista valepapistoa, joka koostuisi monien tieteenalojen asiantuntijoista. Vain tämän itseään vähä vähältä nuoremmilla kollegoilla täydentävän konsiilin jäsenet tietäisivät totuuden suojeltavasta paikasta.


title: Atomisemiotiikka

text: Vuonna 1980 Yhdysvaltain energiaministeriö perusti työryhmän pohtimaan ydinjätteiden loppusijoitukseen liittyviä ongelmia täyttyneiden ydinjätehautojen sulkemisen jälkeen. Erityisen ajankohtainen oli kysymys, miten varoittaa tulevia sukupolvia kaivamasta tai poraamasta vaaravyöhykkeellä. Tavoitteena oli pitää satunnaiset vierailijat loitolla ainakin 10000 seuraavaa vuotta. Työryhmän jäseneksi otettiin myös lingvistiikan ja semiotiikan moniottelija, professori Thomas Sebeok, jonka tehtäväksi tuli miettiä, miten ja millaisin merkein etäiseen tulevaisuuteen suuntautuva, paikan vaarallisuudesta varoittava tiedotus tulisi suunnitella ja toteuttaa. Vaikka Sebeokin raportti valmistui heti 1981, se julkaistiin vasta v. 1984 Battelle-instituutin teknisenä raporttina. Tunnetumpi on kuitenkin Sebeokin vuotta myöhemmin julkaistu artikkeli "Pandora's Box: How and why to communicate 10,000 years into the future", joka sisältää tarkemman taustoituksen.


title: Atomisemiotiikka

text: Vuonna 1984 Sebeokin ehdotus sai eurooppalaista julkisuutta sen kautta, että Tübingenissä ilmestyvä "Zeitschrift für Semiotik" julkaisi teemanumeron aiheesta "Atomsemiotik", johon oli Sebeokin artikkelin lisäksi koottu joukko paitsi semiotiikan myös muiden alojen edustajia sanomaan sanasensa tästä aiheesta. Sebeokin "atomipapisto"-idean lisäksi esitettiin seuraavanlaisia ajatuksia:


title: Atomisemiotiikka

text: Teemanumeroon sisältyy myös kriittisiä kannanottoja. Marshall Blonsky pitää tällaisia ratkaisuyrityksiä jälkikapitalistisen eliitin ahdistuksena epävarman tulevaisuuden edessä. Susanne Hauser puolestaan on sitä mieltä, että ratkaisuyritykset tuottavat ratkaisemattomia ongelmia. Molemmat suosittelevat ydinsaastetta tuottavista energiaratkaisuista luopumista.


title: Atomisemiotiikka

text: Teemanumeron ilmeisenä tarkoituksena oli semiotiikan uuden aluevaltauksen reviirimerkintä, mutta vaikuttaa siltä, että ajatus lopahti alkuunsa artikkelien heikkoon tasoon. Tosin Stanisław Lemin artikkelissa on satiirista potentiaalia. Sebeokin artikkelista tuli kuitenkin jonkinlainen klassikko. Vaikka Sebeokin ehdottama tosiasioiden salailu suurelta yleisöltä onkin katsottu epäeettiseksi, vuosisatainen kokemus on osoittanut, että ihmisten uskonnollisuuteen ympätyt myytit ovat verrattain pysyvää laatua. Tosin nekin ovat kyllä alttiita uudelleen tulkinnoille.


title: Atomisemiotiikka

text: Vuoden 1991 syyskuussa pidettiin Oslossa monitieteinen konferenssi, jonka otsikkona oli "Transmittal of Information Over Extremely Long Periods of Time" ja teemana radioaktiivisen jätteen hautapaikkojen merkitseminen etätulevaisuuden ihmisille ymmärrettävällä tavalla. Kokouksessa kehiteltiin edelleen Sebeokin ideaa ihmisten uskonnollisuuden hyödyntämisestä tähän tarkoitukseen, sillä uskonnot ovat kautta aikojen antaneet vahvan motivaation käyttäytymisnormien kyselemättömään sisäistämiseen. Niinpä erään ehdotuksen mukaan (Knut S. Selmer) radioaktiivisen vaaran merkit olisi liitettävä ainakin suurten maailmanuskontojen pyhiin kuvastoihin ja integroitava osaksi yleistä tunnustuksellista uskonnonopetusta.


title: Atomisemiotiikka

text: Normaalisti merkkien tulkinta edellyttää kulttuurista kontekstia. Mutta atomisemiotiikassa on varauduttava nimenomaan tilanteeseen, jossa konteksti on kadonnut jonkin perinpohjaisen mullistuksen seurauksena. Erityisenä haasteena onkin kontekstittomien merkkien toteuttamismahdollisuus.


title: Atomisemiotiikka

text: Vuoden 1993 marraskuussa Yhdysvaltain energiaministeriön alainen ydinaselaboratorio Sandia National Laboratories järjesti monitieteisen asiantuntijapaneelin, jonka tehtävänä oli tarkastella kokonaan uudelta pohjalta tapoja ja edellytyksiä merkitä ydinjätehaudat siten, että satunnaiset ja jopa tahalliset yritykset tunkeutua hengenvaaralliselle alueelle kilpistyisivät mieluiten heti alkuunsa tai ainakin ennen pitkää. Konkreettisena lähtökohtana oli Yucca-vuoreen suunniteltu ydinjätehauta, jota raportissa kutsutaan WIPP:ksi (Waste Isolation Pilot Plant). Viestin välittymisen kannalta pysyvänä ongelmana on se, että on mahdotonta tietää, keiden kanssa oltaisiin tekemisissä 10 000 vuoden päästä. Asiantuntijapanelin mukaan kaikkien nykyisten ja tulevien varoitusmerkkien kehittämisyritysten edellytyksenä on, että:


title: Atomisemiotiikka

text: Sandia-raportti sisältää myös ydinjätehautojen maisemointiehdotuksia, joista osa on semioottisia (maiseman kolkkous varoitusmerkkinä), osa taas liittyy alueen affordanssiin (alueella mahdotonta liikkua ainakin moottoriajoneuvoilla).


title: Atomisemiotiikka

text: Aikaisempiin yrityksiin verrattuna Sandia-raportin spesifikaatiot ovat paitsi huomionarvoisia myös itsekriittisiä. Yhtä kaikki parhaimmillaankin ehdotusten arvellaan pätevän vain sellaiseen erikoistapaukseen, että kyse olisi satunnaisten vierailijoiden pois pelottamisesta. Toistaiseksi ratkaisemattomiksi ongelmiksi kuitenkin jäävät historiallista jatkumoa uhkaavat ilmiöt ja tapahtumat kuten ydinasenälkäiset "tulevaisuuden hitlerit", epidemiat ja luonnonmullistukset.


title: Atomisemiotiikka

text: Soveltavasta tarkoituksestaan huolimatta atomisemiotiikka toimii sen idealisoivan oletuksen varassa, että viestin vastaanottaja on yhteistyökykyinen eli halukas noudattamaan kieltoa. Tässä on kuitenkin samanlaista toiveajattelua kuin gricelaisissa keskusteluperiaatteissa, jotka edellyttävät kuvaamaltaan toimijalta rationaalisuutta ja hyveellisyyttä. Pelkkä tieto kieltotaulun sisällöstä ei kuitenkaan riitä kiellon noudattamiseksi. Viestin vastaanottajan on lisäksi jaettava varoitusmerkin laatijan uskomusjärjestelmän olennaiset piirteet, sillä muuten ei ole motivaatiota kiellon noudattamiseen. Esimerkiksi vaikka nykyajan arkeologi näkisi ja ymmärtäisikin löytämänsä kuninkaallisen haudan sisäänkäyntiin piirretyn kirouksen, hän kuitenkin tunkeutuisi sisään, koska hänen uskomusjärjestelmänsä on toinen. Jo nykyäänkin eri keskustelijoiden uskomukset ydinjätteiden vaarallisuudesta ovat perin ristiriitaiset, joten erilaisten uskomusten kamppailu on jo lähtökohtaisesti läsnä.


title: Atomisemiotiikka

text: Atomisemiotiikka on varsin abstraktia, mutta etätulevaisuuteen suunnatun viestimisen edellytysten tarkastelulla on ilmeistä perustutkimuksellista kiinnostavuutta. Koska kulttuurinen konteksti voi varsin helposti kadota – ajateltakoon vaikkapa Stonehengea tai Pääsiäissaarten veistoksia – olisi tarkasteltava teoreettisia mahdollisuuksia kontekstittomien, kulttuurista riippumattomien, ihmissuvulle yhteisten merkkien välittämiseen. Tällaisten merkkien voisi jungilaisittain kuvitella kumpuavan ihmisen kollektiivisesta alitajunnasta. Joka tapauksessa usein yleispäteviksi arvellut merkit sellaiset kuin pääkallo ristissä olevine luineen on kaikkea muuta kuin yksiselitteinen hengenvaaran merkki. Tarvitaan jotain "syvempää".


title: Roy Wood

text: Roy Wood (s. 8. marraskuuta 1946, Birmingham) on englantilainen multi-instrumentalisti, laulaja ja lauluntekijä. Hänen ensimmäinen yhtyeensä oli Mike Sheridan and The Nightriders. Vuonna 1966 hän perusti The Move -yhtyeen ja 1971 oli vuorossa Jeff Lynnen kanssa koottu sinfonista rockia soittanut Electric Light Orchestra. Wood erosi siitä kuitenkin jo ensimmäisen albumin jälkeen ja perusti Wizzard-yhtyeen. Wizzardin musiikin tyylilaji sai vaikutteita 1950-luvun rock and rollista, ja sama linja jatkui myös soolotuotannossa.


title: Roy Wood

text: Roy Wood's Wizzard on esiintynyt Suomessa ainakin Ruisrockissa 1973. Tosin Roy Wood oli lavalla vain minuutin verran, kun hän oli suuttunut äänentoistolaitteisiin ja ennen kaikkea Status Quon menestykseen. Yleisö nimittäin kaatoi aidat ja juoksi esiintymislavan eteen. Tästä Roy Wood ei pitänyt.


title: Roy Wood

text: Woodin musiikki vetosi suomalaiseen kuulijakuntaan, sillä esimerkiksi MUSA-lehden lukijakunta äänesti Wizzardin singlen "Angel Fingers" vuoden 1973 neljänneksi parhaaksi ja saman yhtyeen kappaleen "See My Baby Jive" sijalle 11. Samassa lehdessä alkoi myös artikkelisarja muusikon urasta.Wizzard:


title: Roy Wood

text: Roy Wood & The Wizzo Band:Wizzard:


title: Richard Thomas

text: Richard Earl Thomas (s. 13. kesäkuuta 1951 New York) on yhdysvaltalainen näyttelijä, joka tunnetaan parhaiten CBS:n draamasarjasta "Waltonin perhe" ("The Waltons"). Hän on näytellyt uransa aikana myös useissa elokuvissa, muun muassa Stephen Kingin romaaniin perustuvassa minisarjassa nimeltä "Se" vuonna 1990, jossa hän esitti Bill Denbroughia. Richard Thomas on tähän päivään mennessä näytellyt noin 130 elokuvassa/ ohjelmassa.


title: Yhdystie 9205

text: Yhdystie 9205 on yhdystie joka menee Elijärven kaivokselle. Tie alkaa Kivikolta Valtatien 4 eritasoliittymästä josta myös Seututie 926 alkaa. Varsinainen yhdystie päättyy Perta-Aapantie liittymään ja tie jatkuu Elijärven kaivokselle nimellä Elijärventie. Koko tien pituus on 12 kilometriä, josta yhdystietä 3,3 kilometriä. Tie on päällystetty ja kaksikaistainen. Yhdystietä ei ole merkitty opasteisiin. Tien nopeusrajoitus on 60-80 km/h. Tien laatu vaihtelee. Ennen tien loppua oli Elijärven radan tasoristeys, mutta se purettiin 2008.


title: Rocketplane Kistler

text: Rocketplane Kistler oli yhdysvaltalainen raketteja kehittävä yhtiö, joka perustettiin Oklahomaan ja toimi Wisconsinissa kunnes hakeutui konkurssiin heinäkuussa 2010.


title: Rocketplane Kistler

text: Rosketplane Kistler oli uusi nimi Rocketplane Limited -yhtiölle sen jälkeen, kun se osti vuonna 2006 Kistler Aerospacen. Kistler Aerospacelta se peri K-1-kantoraketin kehitysprojektin, jossa epäonnistuneesti kehitettiin uudelleenkäytettävää kantorakettia.


title: Rocketplane Kistler

text: Kistler Aerospacen perustivat sveitsiläis-yhdysvaltalainen Walter Kistler ja yhdysvaltalainen Bob Citron vuonna 1993 eli aikana, jolloin aloittavien yritysten uskottiin ratkaisevan ongelmia niin rakettitekniikassa kuin tietoliikenteessä. Ne epäonnistuivat molemmissa tavoitteissa globaalisti. Kistler joutui helmikuussa 2006 myyntiin sen kehitystyön hitauden ja kustannusten nousun ja markkinan, jolle yrityksellä ei tosin ollut myytävää tuotetta, puutteen takia.


title: Rocketplane Kistler

text: Elokuussa 2006 NASA tilasi Rocketplane Kistleriltä ja SpaceX:ltä kuljetuskapasiteettia ISS-avaruusasemalle. Yhtiöt yrittivät kehittää halvat kantoraketit ja niihin rahtikapselit. Alusten koelentojen piti tapahtua vuosien 2008 ja 2010 välissä. Rocketplane Kistlerille onnistuminen olisi tuonut 207 miljoonaa dollaria tuloja, mutta epäonnistuminen vei yhtiön konkurssiin.


title: Rocketplane Kistler

text: Konserniin kuuluva Rocketplane Global lähti Oklahomasta sen jälkeen, kun yhtiö oli saanut 18 miljoonaa dollaria osavaltion rahoitusta T&K-työn verohelpotuksina, mutta epäonnistui aikaansaamaan Rocketplane XP -avaruuslaitetta.


title: Tanjuska ja 7 perkelettä

text: Tanjuska ja 7 perkelettä on vuonna 1993 valmistunut, Pirjo Honkasalon ohjaama ja tuottama dokumenttielokuva. Honkasalo on myös vastannut elokuvan käsikirjoituksesta, kuvaamisesta ja leikkaamisesta. Tuotanto tehtiin yhteistyössä Baabeli Ky:n ja Svenska Filminstitutetin kanssa.


title: Tanjuska ja 7 perkelettä

text: Elokuva sai ensi-iltansa 12. maaliskuuta 1993. Elokuva on esitetty televisiossa kaksi kertaa: tammikuussa 1994 ja maaliskuussa 1997.


title: Tanjuska ja 7 perkelettä

text: Elokuva kertoo valkovenäläisestä 12-vuotiaasta Tanjuska-nimisestä tytöstä. Kaksi vuotta aiemmin Tanjuska lakkasi syömästä, sitten puhumasta ja lopulta kasvamasta. Tanjuska asuu hänen isänsä kanssa Koillis-Virossa kyläpappi isä Vasillin johtamassa uskonnollisessa ortodoksiyhteisössä. Äiti ja pikkusisko asuvat tuhannen kilometrin päässä, Valko-Venäjällä. Isä Vasillin mukaan Tanjuskan sisälle on asettunut seitsemän perkelettä. Nämä paholaiset saattavat lähteä hänestä ainoastaan tuntikausia kestävän päivittäisen seremonian ansiosta. Ainoastaan ristin voima ja vyöllä hakkaaminen voi vaikuttaa niihin. Lääkärit saavat ajan myötä selville, että Tanjuska sairastaa skitsofreniaa.


title: Nord 3202

text: Nord Aviation 3202 oli Ranskan armeijan ja ilmavoimien (?) 1950-luvun koulutuskone, joka korvasi aiemman belgialaisen kaksitason, Stampe SV.4.


title: Nord 3202

text: Nord 3202 oli suorasiipinen alataso. Siinä oli yksi tähtimoottori ja kannuspyörä. Ohjaamo oli katettu, opettaja ja oppilas istuivat peräkkäinen. Kone oli käyttöön tullessaan melko vanhanaikainen. Koneen ensilento tapahtui 17.4.1957. Koneita valmistettiin 101 kappaletta.


title: A Thousand Suns

text: A Thousand Suns on yhdysvaltalaisen rock-yhtye Linkin Parkin neljäs studioalbumi, joka julkaistiin Suomessa digitaalisesti 13. syyskuuta ja fyysisesti 15. syyskuuta 2010. Yhdysvalloissa albumi julkaistiin 14. syyskuuta 2010. Albumi julkaistiin Warner Brothers Records -levy-yhtiön kautta ja sen ovat tuottaneet Linkin Parkin jäsen Mike Shinoda sekä Rick Rubin, jotka tuottivat yhdessä myös yhtyeen aiemman studioalbumin, "Minutes to Midnight", vuonna 2007.


title: A Thousand Suns

text: Albumi on konseptialbumi, joka käsittelee ydinsotaa ja yleisesti sotia. Albumin ensimmäinen single, ”The Catalyst” julkaistiin digitaalisesti 2. elokuuta ja toinen single ”Waiting for the End” 1. lokakuuta 2010. Kolmantena singlenä julkaistiin 21. maaliskuuta 2011 kappale ”Burning in the Skies”. Neljäntenä singlenä julkaistiin ”Iridescent” 27. toukokuuta 2011.


title: A Thousand Suns

text: Linkin Park aloitti albumin julkaisun jälkeen A Thousand Suns World Tour -kiertueen tukeakseen albumin myyntiä.


title: A Thousand Suns

text: Uuden albumin teko alkoi nopeasti edellisen albumin, "Minutes to Midnight", julkaisemisen jälkeen. Lokakuussa 2008 Mike Shinoda, Dave Farrell ja Joe Hahn aloittivat työskentelemisen kahden laulu-idean parissa Hahnin kotona, ja aloittivat äänitykset myöhemmin. Chester Bennington kertoi, että yhtye aikoi aloittaa kuusi viikkoa kestävät äänitykset joulukuussa. Albumin odotettiin ilmestyvän vuoden 2009 puolivälissä, mutta maaliskuussa 2009 Shinoda kirjoitti blogissaan, että he haluavat Benningtonin sivuprojektin, Dead By Sunrisen julkaisevan albumin ensin, ja uusi Linkin Park -albumi tulee ulos vuonna 2010. Albumin ovat tuottaneet Rick Rubin ja Linkin Park -yhtyeen jäsen Mike Shinoda, jotka tuottivat yhdessä myös Linkin Parkin edellisen albumin, "Minutes to Midnightin".


title: A Thousand Suns

text: Nimensä albumi sai sanskritin kielellä kirjoitetusta pyhästä kirjoituksesta, ”Bhagavad Gita”, jossa sanotaan ”If the radiance of a thousand suns were to burst at once into the sky that would be like the splendor of the Mighty one...” Lainauksen teki tunnetuksi J. Robert Oppenheimer, joka viittasi sillä atomipommiin.


title: A Thousand Suns

text: 8. heinäkuuta 2010 yhtye ilmoitti virallisesti, että uusi albumi tullaan julkaisemaan 14. syyskuuta 2010. Albumin ensimmäinen single ”The Catalyst” sai ensisoiton BBC Radio 1 -kanavalla 2. elokuuta 2010. Heti ensisoiton jälkeen kappale lisättiin Linkin Parkin MySpace -sivustolle ja se tuli myyntiin myös iTunesissa. 26. elokuuta ensiesityksensä saaneen musiikkivideon ohjasi Joe Hahn.


title: A Thousand Suns

text: Linkin Park järjesti heinäkuussa 2010 yhteistyössä MySpacen kanssa kilpailun, jossa yli 18-vuotiaat yhtyeen fanit saivat tehdä omia remix-versioita ”The Catalyst” -kappaleesta yhtyeen julkaisemien ”stemmojen” avulla. Kilpailuun sai osallistua 50 eri maasta, joihin ei kuulunut Suomi. Kilpailun voitti Czeslaw ”NoBraiN” Sakowski Puolasta, jonka tekemä remix sisältyy albumeille, jotka on ostettu Best Buysta tai Napsterista.


title: A Thousand Suns

text: 2. syyskuuta 2010 albumin kappale ”Wretches and Kings” lähetettiin sähköpostitse kaikille, jotka tilasivat albumin ennakkoon. Linkin Park kertoi, että kappale on kunnianosoitus Public Enemy -yhtyeelle ja sen jäsenelle Chuck D´lle. Kappale sisältää pätkän Mario Savion puheesta ”Bodies upon the gears”. 7. syyskuuta Linkin Park lisäsi MySpace-sivustolleen kappaleen ”Waiting for the End”, joka on myös samalla albumin toinen single ja 8. syyskuuta kappaleen ”Blackout”. ”Waiting for the End” julkaistiin singlenä 1. lokakuuta 2010. Musiikkivideon kappaleeseen on ohjannut Joe Hahn, ja se esitettiin ensimmäisen kerran 8. lokakuuta 2010. Albumin kolmantena singlenä julkaistiin ”Burning in the Skies” 21. maaliskuuta 2011. Kappaleeseen tehdyn musiikkivideon on ohjannut Joe Hahn, ja se julkaistiin 22. helmikuuta 2011. Neljäntenä singlenä julkaistiin 27. toukokuuta 2011 kappale ”Iridescent”, joka on -elokuvan teemakappale. Musiikkivideon ensiesitys oli 3. kesäkuuta.


title: A Thousand Suns

text: Kappale ”Wretches and Kings” soi EA Sports MMA -videopelin trailerilla. Kuusi kappaletta albumilta (”Blackout”, ”Burning in the Skies”, ”The Catalyst”, ”The Messenger”, ”Waiting for the End” ja ”Wretches and Kings”) ovat ladattavissa ”Linkin Park Track Pack” -paketissa -videopeliin. Kappale ”Blackout” sisältyy FIFA 11 -videopelin soundtrackille.


title: A Thousand Suns

text: Albumin avauskappale ”The Requiem” on kaksiminuuttinen intro, joka yhdistyy albumin toiseen kappaleeseen, ”The Radianceen”. ”The Radiance” -kappaleella kuullaan atomipommin keksijän, J. Robert Oppenheimerin puhetta. Pop-kappale ”Burning in the Skies” on melodinen kappale tarttuvine, haikeine kertosäkeineen. ”When They Come for Me” -kappale on yhdistelmä heimobiittejä ja sähkökitaraa, jonka taustalla Mike Shinoda räppää. Pianonsoitto tulee parhaiten esille kappaleissa ”Robot Boy” ja ”Waiting for the End”. Jälkimmäinen näistä sisältää erirytmistä rockia ja ripauksen hip hopia.


title: A Thousand Suns

text: ”Robot Boy” on rento ja albumin yksinkertaisin kappale. ”Iridescent” -kappale puolestaan on Benningtonin ja Shinodan duetto. ”Blackout” on lähimpänä vanhaa Linkin Parkia huutoineen; tosin kertosäe eroaa melodisuudellaan. Kappaleella ”Wretches and Kings” kuullaan Mario Savion puhetta "Bodies upon the gears" ja kappaleella ”Wisdom, Justice, and Love” Martin Luther King, Jr.:n puhetta. Selkein electropop-kappale on ”The Catalyst”, joka julkaistiin albumin ensimmäisenä singlenä. Kun lähes kuusiminuuttinen kappale on kestänyt hieman yli kolme minuuttia, niin se hidastuu, ja Bennington laulaa ”Nosta minut ylös, anna minun mennä”. Kappaleessa tulee hyvin esiin yhtyeen uusi energinen ja mystinen soundi.


title: A Thousand Suns

text: Linkin Park paljasti albumin kuvituksen 22. heinäkuuta 2010. Epäselvän ja vääristyneen kuvan on tarkoituskin olla epäselvä, ja kaikkea muuta kuin yksinkertainen. Yhtyeen basisti Dave Farrell kertoi, että edes Linkin Parkin jäsenet eivät oikeastaan tiedä, mikä kansikuvan tarkoitus on.


title: A Thousand Suns

text: Albumi on saanut vaihtelevia arvioita monilta kriitikoilta. Rick Florino "Artistdirectistä" antoi albumille viisi tähteä viidestä, ja kuvaili sitä seuraavin sanoin: ”"A Thousand Sunsin" jälkeen kaikki rock 'n' rollit pyörivät Linkin Parkin ympärillä” ja antoi yhtyeelle tunnustusta oman genren luomisesta "A Thousands Sunsille". Ian Winwood "Kerrang!":sta antoi albumille ”Excellent”-luokituksen, ja hänen mukaansa sitä ”voidaan parhaiten kuvailla poliittisena albumina”. Dave de Sylvia "Sputnikmusicista" kutsui albumia ”erittäin hyvin laadituksi rock-albumiksi”, ja totesi, että se on parempi kuin edellinen albumi (Minutes to Midnight), mutta ei yllä yhtyeen debyyttialbumin, "Hybrid Theoryn" tasolle.


title: A Thousand Suns

text:
Senja Harju "Soundista" antoi albumille kolme tähteä viidestä, ja hänen mielestään albumilla on kuultavissa rapin ja rockin lisäksi myös industrial metalia ja etnistä musiikkia. Hän lisäsi myös, että albumin kappaleet ovat pommiteemallaan ajankohtaisia. "V2.fi:n" J.A. Kaunisto puolestaan lyttäsi albumin tuottajan: ”"Levyn tuottajaksi on merkitty Rick Rubin...mitä ihmettä mies on studiossa puuhannut?"”, ja antoi albumille kaksi ja puoli tähteä viidestä.
Albumia myytiin Suomessa heti julkaisupäivänä kultalevyyn oikeuttava määrä. Levyä myytiin ensimmäisenä päivänä yli 11 000 kappaletta, kun kultalevyraja Suomessa on 10 000. Albumi debytoi Suomen virallisen listan sijalla kuusi. Yhdysvalloissa albumi nousi ensimmäisellä listaviikollaan Billboard 200 -listan ykköspaikalle myyden 241 000 kappaletta. Albumi oli Yhdysvalloissa vuoden toiseksi myydyin hard rock -albumi. Tammikuuhun 2011 mennessä albumia oli myyty pelkästään Yhdysvalloissa 630 000 kappaletta. Britanniassa albumi saavutti ensimmäisellä listaviikollaan kakkossijan 46 711 kappaleen myyntimäärällä.


title: A Thousand Suns

text: Albumilistojen ykköseksi albumi meni lukuisissa valtioissa, kuten Australiassa, Kanadassa ja Saksassa. Australiassa albumi on myynyt kultaa, Saksassa platinaa ja Britanniassa kultaa.


title: A Thousand Suns

text: Linkin Park aloitti maailmanlaajuisen konserttikiertueen albumin julkaisun jälkeen. Kiertue alkoi 7. lokakuuta 2010 Argentiinan konsertilla. Kiertue kävi myös Aasiassa, Euroopassa ja Pohjois-Amerikassa. Kiertue siirtyi tauolle maaliskuun alussa ja jatkui taas kesäkuussa 2011 noin kuukauden ajan Euroopan konserteilla. Linkin Park saapui Suomeen 16. kesäkuuta 2011 ensimmäiselle omalle keikalleen, kun se esiintyi Helsingin Kaisaniemen puistossa.


title: A Thousand Suns

text: Marraskuussa 2010 Linkin Park esiintyi Abu Dhabin Formula 1 -kilpailun avajaisissa.


title: A Thousand Suns

text: Helmikuussa 2011 kesken konserttikiertueen laulaja Chester Bennington sairastui virusinfektioon, ja joutui muutamaksi päiväksi sairaalaan.


title: A Thousand Suns

text: Suurin osa yhtyeen kiertueilla esittämistä kappaleista löytyy uusimmalta albumilta, mutta yhtye esitti paljon myös aikaisempien albumien kappaleita. Yhtye joutui perumaan viimeisen esiintymisensä, joka oli suunniteltu tapahtuvan Pensacolassa, Floridassa 16. lokakuuta 2011. Syynä perumiseen oli Benningtonin olkapääleikkaus.


title: Purseri

text: Purseri on merenkulun ja ilmailualan ammatti ja matkustamon esimiehen titteli. Purseri työskentelee matkustajalaivoilla tai lentokoneissa ja hänen tehtäviinsä kuuluu matkustamon valmistelevat tehtävät. Tehtävien laajuus vaihtelee varustamon mukaan; niihin kuuluvat esimerkiksi tehtävien jako matkustamossa palvelevien henkilöiden kesken, matkan esittely ja kuulutukset, tarjoilutehtävät ja niiden valvominen, laivan tai lentokoneen varustaminen taloustarvikkeiden ja myyntituotteiden osalta. Purserin tulee tuntea myös turvallisuusvälineet ja toimenpiteet aluksella tai lentokoneessa.


title: Agorismi

text: Agorismi on radikaali vasemmistolibertaristinen anarkismin muoto, jonka kehitti anarkokapitalismista 1900-luvun lopulla Samuel Edward Konkin III (a.k.a. SEK3). Agoristien päämääränä on yhteisö, jossa kaikki "suhteet ihmisten välillä ovat vapaaehtoisia vaihtoja – vapaa markkinatalous." Agoristit ovat propertarianistisia markkina-anarkisteja, joiden mielestä omistusoikeus on luonnonoikeus, joka syntyy itsensä omistamisesta ja joka ei estä yhteisomistusta, mikäli omaisuuden omistajat vapaaehtoisesti sopivat sellaisesta keskenään. Agoristien kesken ei ole yhteneväistä käsitystä immateriaalioikeuksista.


title: Viro yleisurheilun Euroopan-mestaruuskilpailuissa

text: Viro on osallistunut yleisurheilun ulkoratojen täyden ohjelman Euroopan-mestaruuskilpailuihin vuosina 1934 ja 1938 sekä uudelleen itsenäistymisensä jälkeen vuodesta 1994. Maa on saavuttanut yhteensä 13 mitalia, joista kolme on kultaa. EM-kisojen mitalitilastossa se on 31. sijalla.


text: Virolle Euroopan-mestaruuden ovat voittaneet kuulantyöntäjät Arnold Viiding ja Aleksander Kreek 1930-luvulla sekä kymmenottelija Erki Nool Budapestissa 1998. Nool oli maan ensimmäinen kaksinkertainen EM-mitalisti, sillä hän saavutti myös hopeaa Münchenissä 2002. Hänen jälkeensä kiekonheittäjä Gerd Kanter on saavuttanut neljä mitalia, kolme hopeaa ja yhden pronssin.


text: Torinon EM-kilpailuissa 1934 Viro saavutti kaksi mitalia. Arnold Viiding voitti kultaa kuulantyönnössä ja Gustav Sule saavutti pronssia keihäänheitossa. Viiding sijoittui lisäksi kiekonheitossa viidenneksi. Pariisissa 1938 kuulantyönnön voittanut Aleksander Kreek oli ainoa virolaismitalisti. Keihäänheitossa Gustav Sule sijoittui neljänneksi ja Fredrik Issak viidenneksi. Ruudi Toomsalu sijoittui pituushypyssä viidenneksi.


text: Helsingin EM-kilpailuissa 1994 seiväshyppääjä Valeri Bukrejev sijoittui kahdeksanneksi ja oli ainoa pistesijoille yltänyt virolainen. Budapestissa 1998 Erki Nool voitti kymmenottelussa kultaa mutta muita virolaisia ei pistesijoille päässyt. Münchenissä 2002 Nool saavutti hopeaa, kuten myös maratonjuoksija Pavel Loskutov. Jane Salumäe sijoittui naisten maratonilla neljänneksi ja Aleksander Tammert miesten kiekonheitossa viidenneksi. Göteborgissa 2006 Viron mitalistit ja samalla ainoat kahdeksan parhaan joukkoon yltäneet olivat kiekonheiton hopeamitalisti Gerd Kanter ja pronssimitalisti Aleksander Tammert. Barcelonassa 2010 Viron saaliina oli kaksi pistesijaa: neljänneksi sijoittuivat kiekonheittäjä Gerd Kanter ja kymmenottelija Mikk Pahapill. Helsingissä 2012 Gerd Kanter saavutti kiekonheitossa hopeaa ja Rasmus Mägi sijoittui 400 metrin aitajuoksussa viidenneksi. Zürichissä 2014 Kanter ja Mägi saavuttivat lajeissaan hopeaa, minkä lisäksi Viro saavutti kaksi pistesijaa. Amsterdamissa 2016 Kanter sai pronssia ja lisäksi neljä urheilijaa saavutti pistesijan. Berliinissä 2018 Magnus Kirt saavutti keihäänheitossa pronssia ja lisäksi kolme urheilijaa saavutti pistesijan.


title: Novozybkov

text: Novozybkov () on kaupunki Brjanskin alueella Venäjällä. Se sijaitsee 207 kilometriä Brjanskista lounaaseen. Länteen Valko-Venäjälle on sekä maanteitse että junalla runsaan 25 kilometrin matka. Kaupungissa asui 40 552 henkeä (vuonna 2010). Kaupunki on myös 12 415 asukkaan Novozybkovin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan.


title: Novozybkov

text: Paikkakunta on saanut alkunsa vainoja paenneiden vanhauskoisten perustamasta Zybkajan kylästä. Vuonna 1807 siitä tuli Tšernigovin lääniin kuulunut kihlakuntakaupunki. 1800–1900-lukujen vaihteessa se oli suuri tulitikkuteollisuuden keskus. Vuonna 1887 rakennettiin Brjanskin ja Gomelin välinen rautatie. Toisen maailmansodan aikana Novozybkov oli saksalaisten miehittämä. Nykyisin siellä on mm. sähköteknistä ja konepajateollisuutta. Kaupunki on yksi Venäjän vanhauskoisten hengellisistä keskuksista.


title: Novozybkov

text: Kaupungin eteläpuolitse kulkee M13-valtatie (Brjansk– Valko-Venäjän raja– Homel). Venäjän ja Valko-Venäjän rautateiden päärataverkojen osuus Brjansk– Unetša– Klintsy– Novozybkov– Dobruš– Homel kulkee kaupungin kautta (Novozybkovin asema), ja siltä haarautuu sivurata kaakkoon Ukrainan puolelle.


title: Andy Selva

text: Andrea (Andy) Selva (s. 23. toukokuuta 1976 Rooma, Italia) on sanmarinolainen jalkapalloilija ja pelipaikaltaan hyökkääjä. Hän on edustanut San Marinon jalkapallomaajoukkuetta 74 ottelussa ja tehnyt niissä 8 maalia. Seuratasolla hän on pelannut vuodesta 2014 alkaen San Marinon amatöörisarjassa (Campionato Sammarinese di Calcio) La Fioritan joukkueessa. Selvan edellisiä seuroja ovat olleet muun muassa Sassuolo (53 ottelua, 23 tehtyä maalia) ja Padova (20 pelattua ottelua, 2 tehtyä maalia).


title: Eli Heckscher

text: Eli Filip Heckscher (24. marraskuuta 1879 Tukholma, Ruotsi – 23. joulukuuta 1952 Tukholma) oli ruotsalainen taloustieteilijä ja taloushistorioitsija.


title: Eli Heckscher

text: Heckscher syntyi juutalaiseen perheeseen. Hänen isänsä oli tanskalaissyntyinen pääkonsuli Isidor Heckscher. Hänestä tuli ylioppilas 1897, minkä jälkeen hän opiskeli Uppsalan yliopistossa ja Göteborgin korkeakoulussa. Filosofian tohtori hänestä tuli 1907. Hän oli vuosina 1909–1929 kansantaloustieteen ja tilastotieteen professori Tukholman kauppakorkeakoulussa. Tämän jälkeen hänestä tuli taloushistorian professori vuoteen 1945.


title: Eli Heckscher

text: Eli Heckscher on julkaisut 1 148 kirjaa ja artikkelia, muun muassa tutkielman merkantilismista. Se on käännetty monelle kielelle. Bertil Ohlinin kanssa hän laati "Heckscherin-Ohlinin teoreeman".


title: Eli Heckscher

text: Eli Heckscherin poika oli Gunnar Heckscher (1909–1987), joka oli maltillisen kokoomuksen johtaja vuosina 1961–1965. Hänen pojanpoikansa on sosialidemokraattinen poliitikko Sten Heckscher.


title: Latvia yleisurheilun Euroopan-mestaruuskilpailuissa

text: Latvia on osallistunut yleisurheilun ulkoratojen täyden ohjelman Euroopan-mestaruuskilpailuihin vuosina 1934 ja 1938 sekä uudelleen itsenäistymisensä jälkeen vuodesta 1994. Maa on saavuttanut yhteensä kymmenen mitalia, joista neljä on kultaa. EM-kisojen mitalitilastossa se on 29. sijalla.


text: Latvialle Euroopan-mestaruuden ovat voittaneet Jānis Daliņš 50 kilometrin kävelyssä Torinossa 1934, Stanislavs Olijars 110 metrin aitajuoksussa Göteborgissa 2006, Ineta Radeviča pituushypyssä Barcelonassa 2010 ja Zigismunds Sirmais keihäänheitossa Amsterdamissa 2106. Olijars on Latvian ainoa kaksinkertainen EM-mitalisti.


text: Torinon EM-kilpailuissa 1934 Jānis Daliņš voitti kultaa 50 kilometrin kävelyssä. Neljänneksi sijoittuivat keihäänheitossa Otto Jürgis ja kymmenottelussa Jānis Dinza. Vuoden 1938 EM-kilpailuissa paras latvialainen oli naisten keihäänheitossa viidenneksi ja kuulantyönnössä kuudenneksi sijoittunut Lavize Aldzere-Puce.


text: Helsingin EM-kilpailuissa 1994 Māris Bružiks saavutti kolmiloikassa pronssia. Budapestissa 1998 Latvian ainoa mitalisti oli 20 kilometrin kävelyssä hopeaa saavuttanut Aigars Fadejevs. Münchenissä 2002 Stanislavs Olijars saavutti 110 metrin aitajuoksussa hopeaa. Ēriks Rags sijoittui keihäänheitossa neljänneksi, Jelena Prokoptšuka 10 000 metrin juoksussa viidenneksi ja Liga Klavina seitsenottelussa kahdeksanneksi. Göteborgissa 2006 Olijars voitti kultaa 110 metrin aitajuoksussa. Hänen lisäkseen kahdeksan parhaan joukkoon sijoittuivat Dmitri Milkevitš neljänneksi 800 metrin juoksussa, Vadims Vasiļevskis neljänneksi ja Ainārs Kovals viidenneksi keihäänheitossa sekä Jelena Prokoptšuka kuudenneksi 10 000 metrin juoksussa. Barcelonassa 2010 Latvia saavutti pituushyppääjä Ineta Radevičan kultamitalin ja kuulantyöntäjä Māris Urtānsin pronssimitalin lisäksi kaksi pistesijaa: keihäänheittäjistä Ainārs Kovals oli kuudes sekä Madara Palameika kahdeksas. Urtāns nousi pronssimitalistiksi kun kilpailun alkuperäinen voittaja Andrei Mih’nevitš hylättiin dopingin vuoksi. Helsingissä 2012 Laura Ikauniece ja Aiga Grabuste saavuttivat seitsenottelussa hopeaa ja pronssia, minkä lisäksi Latvia saavutti viisi pistesijaa. Zürichissä 2014 latvialaisurheilijat jäivät ilman mitaleja ja saavuttivat kolme pistesijaa. Amsterdamissa 2016 Zigismunds Sirmais voitti keihäänheitossa kultaa ja lisäksi kaksi urheilijaa oli pistesijoilla.


title: The Move Greatest Hits

text: The Move Greatest Hits on Hollannissa tehty kokoelma-albumi brittiläisen The Move -yhtyeen tuotannosta. Levyn sarjatunnus on NEON NC 8333012 ja se on koottu yhteistyössä Noeland Productions -yhtiön kanssa. Kannen suunnittelun on tehnyt Studio Wondergem GVN Hollannin Baarnissa.


title: The Move Greatest Hits

text: Kappaleiden tuottajina ovat olleet:


title: The Move Greatest Hits

text: A-puoliB-puoli


title: 8 Spruce Street

text: Beekman Tower tai The Beekman on pilvenpiirtäjä New Yorkissa Yhdysvalloissa. Se sijaitsee Manhattanin eteläosassa lähellä monia historiallisia rakennuksia kuten New Yorkin kaupungintaloa ja Woolworth Building pilvenpiirtäjää. 76-kerroksinen pilvenpiirtäjä on 267 metriä korkea.


title: 8 Spruce Street

text: Arkkitehti Frank Gehryn suunnitteleman rakennuksen viisi ensimmäistä kerrosta on varattu New Yorkin kaupungin ala-asteen koululle. Poimutetulla teräspinnalla päällystetty torniosa on varattu asunnoille.


title: Ratsastus kesäolympialaisissa 2004

text: Vuoden 2004 olympialaisten ratsastus järjestettiin Markopoulo Olympic Equestrian Centressä, Ateenassa. Ratsastuksessa kilpailtiin kolmessa lajissa: kouluratsastuksessa, kenttäratsastuksessa ja esteratsastuksessa, kaikissa sekä yksilö- että joukkueluokissa.


title: Ratsastus kesäolympialaisissa 2004

text: Kouluratsastukseen osallistui yhteensä 52 urheilijaa 18 eri maasta, kenttäratsastukseen 14 eri maan joukkueet ja esteratsastukseen 77 yksilöurheilijaa 27 maasta ja 16 maan joukkueet.


title: Liettua yleisurheilun Euroopan-mestaruuskilpailuissa

text: Liettua on osallistunut yleisurheilun ulkoratojen täyden ohjelman Euroopan-mestaruuskilpailuihin vuonna 1934 sekä uudelleen itsenäistymisensä jälkeen vuodesta 1994. Maa on saavuttanut yhteensä yhdeksän mitalia, joista kaksi on kultaa. EM-kisojen mitalitilastossa se on 34. sijalla. Maan ainoat Euroopan-mestarit ovat kiekonheittäjiä. Virgilijus Alekna voitti kultaa Göteborgissa 2006 ja Andrius Gudžius Berliinissä 2018. Hänen lisäkseen mitaleille ovat yltäneet korkeushyppääjät Nelė Žilinskienė, Raivydas Stanys ja Airinė Palšytė, pikajuoksija Lina Grinčikaitė sekä keihäänheittäjä Liveta Jasiūnaitė.


text: Liettualaisurheilijat eivät saavuttaneet pistesijoja – tuolloin pistesijoja olivat kuusi ensimmäistä sijaa – vuoden 1934 EM-kilpailuissa. Helsingissä 1994 Nelė Žilinskienė saavutti korkeushypyssä pronssia, ja hänen lisäkseen kahdeksan parhaan joukkoon sijoittuivat Rita Ramanauskaitė keihäänheitossa viidenneksi, Remigija Nazarovienė seitsenottelussa seitsemänneksi sekä Audrius Raizgys kolmiloikassa kahdeksanneksi. Budapestissa 1998 Virgilijus Alekna saavutti kiekonheitossa pronssia ja Nazarovienė sijoittui seitsenottelussa neljänneksi. Münchenissä 2002 Alekna sai kiekonheitossa hopeaa, Austra Skujytė sijoittui seitsenottelussa neljänneksi ja Kristina Saltanovič oli 20 kilometrin kävelyssä seitsemäs. Göteborgin EM-kilpailuissa 2006 Alekna voitti kiekossa kultaa ja Živilė Balčiūnaitė sijoittui maratonilla neljänneksi. Barcelonassa 2010 Živilė Balčiūnaitė voitti maratonin mutta menetti kultamitalinsa myöhemmin dopingkäryn vuoksi. Näin Liettua jäi kisoissa ilman mitaleja. Pistesijoille päätyivät viidenneksi sijoittuneet kiekonheittäjät Virgilijus Alekna ja Zinaida Sendriūtė, kuudenneksi kymmenottelija Darius Draudvila ja 20 kilometrin kävelijä Kristina Saltanovič. Helsingissä 2012 Raivydas Stanys saavutti korkeushypyssä hopeaa ja Lina Grinčikaitė 100 metrin juoksussa pronssia. Heidän lisäkseen kahdeksan parhaan joukkoon pääsi vain Natalija Piliušina 800 metrin juoksussa. Zürichissä 2014 liettualaisurheilijat jäivät ilman mitaleja ja saavuttivat kaksi pistesijaa. Amsterdamissa 2016 Airinė Palšytė saavutti korkeushypyssä hopeaa ja pistesijalle ylsivät neljänneksi puolimaratonilla sijoittunut Rasa Drazdauskaitė ja kahdeksanneksi naisten puolimaratonin joukkuekilpailussa sijoittunut joukkue. Berliinissä 2018 Andrius Gudžius voitti kiekonheitossa kultaa ja Liveta Jasiūnaitė saavutti keihäänheitossa pronssia.


title: Trident Racing

text: Trident (aiemmin nimellä Trident Racing) on italialainen pikkuformulatalli, joka on kilpaillut GP2 luokassa vuodesta 2006 asti ja GP3 luokassa vuodesta 2012 asti. Trident on kilpaillut myös International Formula Master ja Aasian GP2 -sarjoissa.


title: Trident Racing

text: Ensimmäisenä kilpailuvuotenaan talli saavutti kolme voittoa kuljettajina Gianmaria Bruni ja Andreas Zuber. Seuraavana vuonna Pastor Maldonado ajoi voittoon Monacon kilpailussa. Kaudella 2008 tallin kuljettajat Mike Conway ja Ho-Pin Tung ajoivat kaksoisvoittoon Monacon sprinttikilpailussa. Kaudella 2009 Davide Rigon toi tallille muutaman pistesijan. Kaudella 2010 tallin kuljettajina toimivat Johnny Cecotto Jr ja Adrian Zaugg. Talli saavutti yhden kolmostilan ja 14 pistettä. Kaudella 2011 Stefano Coletti otti tallille kaksi voittoa. Vuonna 2013 Nathanaël Berthon voitti tallille yhden kilpailun.


title: Trident Racing

text: Talli kilpailee myös GP3-sarjassa vuodesta 2012 alkaen. Talli saavutti ensimmäisellä GP3-kaudellaan Giovanni Venturinin voimin kauden ainoat pisteet ja kaksi palkintokorokesijaa. Talli jäi kokonaispisteissä viimeiseksi. Vuonna 2013 talli saavutti yhden voiton Venturinin ajamana ja sijoittui tallipisteissä kahdeksanneksi.


title: Trident Racing

text: • GP2-finaali 2011 oli GP2-kauden 2011 ulkopuolinen finaali.


title: Trident Racing

text: † Sisältää muissa talleissa saavutetut pisteet.


title: Trident Racing

text:
† = Sisältää muissa talleissa saavutetut pisteet.
(*) = Kausi kesken, tulos ei lopullinen.


title: Åkerlund

text: Åkerlund on seuraavien henkilöiden sukunimi:


title: Viulukonsertto nro 3 (Bruch)

text: Max Bruch sävelsi kolmannen viulukonserttonsa d-mollissa (op. 58) vuosina 1890–1891. Siinä missä ensimmäinen konsertto on vakiinnuttanut asemansa ohjelmistossa ja toista esitetään satunnaisesti, ei kolmatta soiteta lähes koskaan. Suosion puutteesta huolimatta sekä säveltäjä itse että Joseph Joachim, jolle teos omistettiin, ihailivat konserttoa. Alun perin Bruch sävelsi vain yhden osan, Allegron (1. osa), mutta Joachim sai hänet laajentamaan teoksen kolmiosaiseksi.


title: Pertti Hasanen

text: Pertti Hasanen (s. 31. heinäkuuta 1954) on suomalainen, 1970-luvulla SM-sarjassa ja SM-liigassa pelannut jääkiekkomaalivahti.


title: Pertti Hasanen

text: Hasanen edusti SM-sarjassa Turun Tovereita kausina 1971–1975, I-divisioonassa Kiekko-Reipasta kaudella 1975–1976 sekä SM-liigassa Tampereen Tapparaa kausina 1976–1979. Keväällä 1979 hän voitti Suomen-mestaruuden. Hän esiintyi SM-sarjassa ja -liigassa yhteensä 170 runkosarjaottelussa ja kahdessa pudotuspelissä, enimmäkseen varamaalivahtina.


title: Pertti Hasanen

text: Hasanen on toiminut pelaajauransa jälkeen valmentajana sekä kotimaassa että yhdysvaltain yliopistosarjassa sekä kykyjenetsijänä Calgary Flamesille vuosina 2001–2005 ja Los Angeles Kingsille 2007–2009. Vuosina 2010–2012 Hasanen toimi Bostonin yliopistojoukkueen urheilujohtajana ja 2015–2018 New Jersey Devilsin yksilötaitovalmentajana. Kaudella 2018–2019 Hasanen toimii Saksassa DEL-joukkue Adler Mannheimin apuvalmentajana.


title: Pertti Hasanen

text: Hasasen yritys, Bostonissa päämajaansa pitävä Power Wear, myy hänen kehittämiään voimahousuja, joiden tarkoitus on tehostaa harjoittelua ylimääräisellä painolastilla mutta joissa painopistettä ja käyttömukavuutta on kehitetty esimerkiksi nilkkapainoihin tai lyijyliiveihin verrattuna. Housut piirretään ja leikataan Turussa ja painot valmistetaan Laitilassa. Housujen ompelu tapahtuu Virossa.


title: Täydelliset naiset (7. tuotantokausi)

text: Täydellisten naisten seitsemättä tuotantokautta alettiin esittää Yhdysvalloissa 26. syyskuuta 2010 ABC:lla ja Suomessa Nelosella kaksi viikkoa myöhemmin 8. marraskuuta 2010. Kausi sisältää yhteensä 23 jaksoa. Pääosassa ovat Wisteria Lanen asukkaiden Susan Delfinon, Lynette Scavon, Bree Van de Kampin ja Gabrielle Solisin elämät edesmenneen Mary Alice Youngin kertomana. Uusi kotirouva Renee Perry esitellään kauden ensimmäisessä jaksossa. Tällä kaudella mysteerinä on naapurustoon takaisin muuttava Paul Young.


title: Täydelliset naiset (7. tuotantokausi)

text: Sarjan katsojaluvut laskivat yhä tuotantokauden edetessä ja tällä kaudella ne alittivat ensimmäisen kerran kymmenen miljoonan rajamerkin. Kausi keräsi kuitenkin keskimäärin 11,9 miljoonaa katsojaa jaksoa kohden. "Täydelliset naiset" oli kaudella 2010–2011 Yhdysvaltain television 26. katsotuin sarja ja kolmanneksitoista katsotuin käsikirjoitettu sarja. Seitsemännestä tuotantokaudesta piti tulla alun perin viimeinen, mutta sarjaan tehtiin vielä kahdeksas kausi.


title: Täydelliset naiset (7. tuotantokausi)

text: Kausi julkaistiin DVD:nä Suomessa 25. lokakuuta 2011.


title: Täydelliset naiset (7. tuotantokausi)

text:
Sarjan 7. tuotantokauden kuvaukset alkoivat maanantaina 12. heinäkuuta 2010.Muita sivuhenkilöitä:
Menetettyään liikkeensä ja miehensä Orsonin (Kyle MacLachlan) Bree (Marcia Cross) alkaa korjata elämäänsä kertomalla Gabylle (Eva Longoria Parker) salaisuuden, joka voi tuhota heidän ystävyytensä; Lynette (Felicity Huffman) ja Tom (Doug Savant) toivottavat viidennen lapsensa tervetulleeksi; Susanin (Teri Hatcher) ja Miken (James Denton) taloudelliset vaikeudet ovat pakottaneet heidän vuokrata talo ja lähteä Wisteria Lanelta. Mutta kun Paul Young (Mark Moses) mysteerisesti palaa naapurustoon uutena vuokralaisena, epäilyt nousevat. Paul on naimisissa ja hänellä on uusi vaimo.


title: Staten Island Ferry

text: Staten Island Ferry on Yhdysvalloissa New Yorkin kaupungin tarjoama lauttayhteys Manhattanin saaren eteläkärjen ja Staten Islandin hallintoalueen St. Georgen kaupunginosan välillä. Lauttayhteys on ollut kaupungin ylläpitämä vuodesta 1905 lähtien.


title: Staten Island Ferry

text: Lauttayhteyttä käyttää vuosittain yli 21 miljoonaa matkustajaa. Noin 8,4 kilometriä pitkä ja 25 minuuttia kestävä lauttamatka on ilmainen. Lauttamaksuista luovuttiin vuonna 1997. Käytössä on kahdeksan eri alusta, joiden matkustajamäärät vaihtelevat noin 1 300 matkustajasta 6 000 matkustajaan.


title: Unelmien talli

text: Unelmien talli on kirjailija Tiina Lehtinevan luoma kirjasarja. Siihen kuuluu viisi osaa: "Unelmien painajainen" (Aikamedia, 2005), "Unelmien laukka" (Aikamedia, 2007), "Unelmien tahdon" (Aikamedia, 2008), "Unelmien sinä" (Mediapinta, 2009) sekä "Unelmien lupaus" (Mediapinta 2010). Sarjassa seurataan viiden päähenkilön elämää monipuolisesti ilosta suruun. Päähenkilöt ovat Kaisa, Elina, Kalle, Lauri ja Eetu. Kirjoissa hevoset ovat yhdistävä tekijä, joka ohjaa nuorten tarinaa, mutta varsinaiseksi hevoskirjasarjaksi ei tätä sarjaa voi leimata.


title: Unelmien talli

text: Vaikka sarjan kustantaja ja vaihtui kesken, tarina jatkuu samana. Kirjojen tapahtumat seuraavat toisiaan kronologisesti. Siitä huolimatta, että Mediapinnan julkaisemista romaaneista suuri osa on omakustanteita, ei Lehtinevan romaanit näihin lukeudu, vaan sopimus on tehty täyskustanteelle. Kirjojen aikaisempi kustantamo Aikamedia on keskisuuri kristillinen kustantamo. Lehtinevan ja Aikamedian yhteistyö jatkuu muiden kirjojen osalta edelleen.


title: Unelmien talli

text: Sarja on syntynyt aikoinaan Lehtinevan alettua kirjoittaa sitä ystävälleen "Elinalle". Tarinasta paisui kuitenkin vahingossa kirjasarja, jonka viimeinen osa "Unelmien lupaus" julkaistiin alkukeväästä 2010. Sarja on kerännyt itselleen uskollisen lukijakunnan ja tunnetaankin ehkä paremmin kristillisen kirjallisuuden piireissä. Kristillisenä nuortenkirjasarjana Unelmien talli onkin ainutlaatuinen Suomessa.


title: Unelmien talli

text: Lehtineva on ollut 13-vuotias aloittaessaan Unelmien painajaiseen johtaneen tarinasarjan kirjoittamisen. Hän tarjosi kirjaa kustantajalle 16-vuotiaana, ja se julkaistiin Lehtinevan ollessa 17-vuotias. Tähän mennessä hänellä oli jo pöytälaatikossaan valmiina sarjan kaksi seuraavaa osaa. Nuoresta iästään huolimatta Lehtineva on siis ehtinyt olla tuottoisa kirjailija jo ennen täysi-ikäisyyttä.


title: Unelmien talli

text: Kirjat ovat syntyneet Lehtinevan ja hänen ystävänsä haaveista, toiveista ja mielikuvituksesta. Lehtineva kirjoitti ja ystävä luki ja kommentoi - välillä jopa toivoi tietynlaisia tapahtumia. Neljäs ja viides osa ovat selvästi uudempia, ja niinpä niissä näkyy, kuinka Lehtineva on kehittynyt kirjoittajana.


title: Unelmien talli

text: Vaikka kirjoja on viisi, niissä on yhteinen juoni. Yksikään kirjoista ei ole oma itsenäinen kokonaisuutensa, vaan ne palvelevat koko sarjan läpi kulkevaa juonta. Alussa ovat Kaisa ja Elina, jotka ovat parhaat ystävykset. Nopeasti päähenkilöihin liittyvät kuitenkin myös Lauri ja Kalle, joista tulee tyttöjen poikaystävät. Kallesta Kaisalle ja Laurista Elinalle. Ensimmäisen kirjan loppupuolella päähenkilöhin liittyy vielä salaperäinen Eetu, joka on kirjojen salaperäinen ja väärinymmärretty sankari.


title: Unelmien talli

text: Kirjoissa tapahtuu nopeasti ja paljon. On hevosia, seikkailuja, vaaraa, draamaa, jännitystä sekä tietenkin romantiikkaa. Romantiikan voisikin sanoa olevan yksi sarjan pääteemoista, sillä nuorten rakkauselämän kiekurat ja koukerot ovat yksi juonenkäänteiden rikkaimmista esiintyjistä. Tarinan edetessä henkilöt kasvavat ja kypsyvät ja joutuvat tekemään itseään ja elämäänsä koskevia päätöksiä. Kaikki ratkaisut eivät ole helppoja, mutta sarjan lopussa odottavat huomattavasti kypsemmät ja itsenäiset Kaisa, Elina, Lauri, Kalle ja Eetu.


title: Unelmien talli

text: Aluksi tutustutaan henkilöihin ja näiden elämään kotoisten tapahtumien kautta. Sitten kaikki muuttuu, kun Kaisa joutuu muuttamaan toiselle paikkakunnalle ja joutuu hyvästelemään kaikki ystävänsä sekä poikaystävänsä. Hankaluuksista huolimatta seurustelu- ja ystävyyssuhteista yritetään kuitenkin pitää huolta. Myös uusia ystäviä löytyy. Pian Kaisa saa tietää päässeensä valtakunnallisiin karsintoihin, jotka ovat eräänlainen ratsastuskilpailu, jossa valitaan Suomen parhaita nuoria ratsastajia. Viisi parasta pääsevät sitten vuodeksi Englantiin valmennukseen. Kaisa onnistuu ratsastamaan itsensä viiden parhaan joukossa rapakon taakse, ja Englannissa uudenlainen seikkailu saa alkunsa, kun Kaisa tapaa serkkunsa Eetun. Eetu johdattaakin Kaisan monien salaisuuksien äärelle, ja niitä ratkotaan yhdessä Suomesta tuttujen ystävien kanssa. Kirja päättyy onnellisesti Kaisan paluuseen Suomeen, jonne myös Englannissa asuva serkku palaa pitkän tauon jälkeen.


title: Unelmien talli

text: Kirja jatkaa siitä, mihin edellinen jäi. Kaisa on palannut Englannista ja nyt tarkoistus olisi viettää laatuaikaa ystävien kanssa, sillä pitkä ero on vaatinut veronsa. Kallen tapaaminen on erityisen tärkeää, sillä pojan edellisessä kirjassa esille tullut vakava sairaus saa Kaisan häpeämään sitä, ettei ole voinut olla tämän tukena. Kaiken sekoittaa kuitenkin Kaisan menetys rakkaasta hevosestaan Joonasta. Myös Eetu kokee kovia ja heittelehtii eri valintojen välillä. Ammattiratsastajaksi halajava poika löytää itsensä kesällä Saksasta, jossa toimii erityinen ratsastusvalmennuskoulu, jossa koulutetaan nuoria ratsastajia edelleen kohti omaa uraa. Tie ei kuitenkaan ole helppo, siitä pitävät huolen pojan elämää sinne tänne heittelevät vastaantulevat vaikeudet. Elina on viettänyt mukavan talven yhdessä Laurin kanssa, ja onni jatkuu kesälaitumilla aina yhteiseen juhannusreissuun saakka. Elina saa selville petoksen, joka murtaa hänen sydämensä ja parin tie katkeaa julmasti. Lauri joutuu syöksykierteeseen katumuksen ja masennuksen väliin, ja kaiken lisäksi kauas Helsinkiin. Kesän aikana kirjoihin tulee uusi tärkeä henkilö - Samuel. Tämä tummasilmäinen ranskalainen hurmuri sulattelee sydämiä ja saa erityisesti Kaisan mielenkiinnon. Kaisa törmää poikaan uuden hevosensa Dufailahin takia - mikä ei jää lainkaan sattumaksi. Kirja päättyy hyvin sekaviin tunnelmiin jokaiselta rintamalta, eikä lukija voi kuin odottaa sarjan seuraavaa osaa.


title: Unelmien talli

text: Unelmien tahdon -kirja jatkaa edelleen tiiviisti samaa tarinaa. Se vastaan moniin edellisten osien jättämiin kysymyksiin. Tässä osassa päähenkilöt seikkailevat urakalla Suomen ulkopuolella. Kaisa lähtee Samuelin seurassa Ranskaan, Eetu viettää aikaansa niin Saksassa kuin Ranskassakin. Myös Elina lähtee tuulettumaan Kaisan mukana Ranskaan ja päätyy kotimatkalla koukkaamaan Saksaan Eetun luokse. Eetu saa osansa kuuluisuuden tuulista, kun hänet valitaan työstämään musiikkivideota saksalaisen bändin kanssa. Kaisalle selviää asioita uudesta hevosestaan Dufailahista ja ystävyys Samueliin syvenee. Kotona odottava Kalle on mustasukkainen, ja Elinan mielestä syystäkin. Kutkuttavaa jännitystä koetaan Ranskassa, missä Kaisa tutustuu yhä uusiin ihmisiin ja sekaantuu jopa jonkinlaisten jengien väliseen riitaan. Suru koskettaa kaveriporukkaa kuoleman kautta, mutta yhdessä kaikesta selvitään. Elämä jatkuu kaikesta huolimatta. Kotona Suomessa Lauri joutuu epämiellyttävään tilanteeseen ja välit Elinan kanssa heittävät kärrynpyörää jatkuvasti. Kaisan menneisyydestä paljastetaan kipeä haava, mutta loppua kohden meno hiljenee ja henkilöt pääsevät rauhoittumaan. Yllätysmatka Saksaan saa liikutuksen kyyneleitä henkilöiden silmiin. Lopetus on tyydyttävämpi kuin ennen, mutta jättää silti kovin paljon odotuksia neljännelle osalle.


title: Unelmien talli

text: Neljäs osa päädyttiin julkaisemaan eri kustantajan kautta, kun Aikamedian kanssa neuvottelut päätyivät liian suuriin muutoksiin kirjan juonen kannalta. Rankka Unelmien sinä näyttää elämän raakana todellisuutena, jossa pyöritään kuoleman rajamailla ja muistellaan menneitä. Salaperäisen Eetun tarina alkaa vihdoin olla kasassa. Kaisan ja Kallen suhdetta heilutteleva mustasukkaisuus koettelee nuorten suhdetta monesta suunnasta. Elina ja Lauri pääsevät viimein sopuun ja yrittävät saada rikkoutuneen suhteen uuteen nousuun. Lopussa odottaa suuria yllätyksiä, jotka laittavat henkilöiden sydämet sykkimään. Loppu on lähes tyhjentävä, vaikka tarina onkin rakennettu niin, että henkilöiden elämästä on vain pakko saada tietää lisää.


title: Unelmien talli

text: Viides ja viimeinen osa päättää sarjan dramaattisiin tapahtumiin. Kaisan elämässä kaikki muuttuu. Kalle ja Dufailah lähtevät yhtä aikaa tytön elämästä ja uutta itsenäistä elämää on vaikea rakentaa. Kaisan elämä meneekin sirpaleita kerätessä. Onneksi läheltä löytyvä tuki auttaa jaksamaan, ja saa Kaisan tuntemaan olonsa turvalliseksi. Kallen elämässä puhaltavat myös muutoksen tuulet ja poika onkin muuttopuuhissa. Elämä alkaa hiljalleen kantaa. Elinan ja Laurin suhdetta koetellaan tällä kertaa armeijalla, joka vie Laurin viikoiksi pois Elinan luota. Tallilla kulutettu aika auttaa kuitenkin Elinaa viemään ajatuksensa muualle, ja yksinäisestä Kallesta on seuraa. Kaisan ja Elinan välille syntyy riitaa, joka jatkuu pitkään. Vihdoin Kaisa menee tapamaan Elinaa ja pakottaa tämän selvittämään asian. Ratkaisu löytyy, mutta se ei miellytä kaikkia. Eetu ja Venla asettuvat vihdoin aloilleen ja saavat yhteisen tulevaisuuden näköpiiriin konkreettisesti. Kirjan lopussa henkilöiden elämät ovat kaikille uuden luvun edessä. Uusi, itsenäinen ja jännittävä vaihe heidän elämässään voi alkaa. Lehtineva onkin lisännyt kirjan loppuun vielä yhteenvedon siitä, mihin kirjan henkilöt tästä jatkavat. Kurkistus tulevaan saa lukukärpäsen iskemään ja melkein toivoo, että sarja vielä jatkuisi.


title: Boppin’ (albumi)

text: Boppin' on keravalaisen rockabilly-yhtye Teddy & The Tigersin monofoninen ensialbumi vuodelta 1978. Levyn on julkaissut Unitor Oy:n omistama levy-yhtiö Poko Rekords sarjatunnuksella PÄLP-1 (C-kas. POKS-1).


title: Boppin’ (albumi)

text: Levy on äänitetty Microvoxin studioilla (Grassville, Finland) lokakuussa 1977 sekä tammi- ja huhtikuussa 1978. Äänittäjänä on ollut Pekka 'Bop' Nurmikallio. Levyn on tuottanut salanimi Johnny Flight.


title: Boppin’ (albumi)

text: Levykannen on suunnitellut Richard Stanley / Moonshine ja takakannen valokuvan yhtyeestä on ottanut Ben Kaila / SAFTRA.


title: Boppin’ (albumi)

text: Yhtyeen managerointia on hoitanut Sherwood-T. Company Oy / Heimonen P.O. Box 82, 04200 Kerava, Finland.


title: Boppin’ (albumi)

text: Englanninkielisen esittelytekstin on tehnyt Suomen ensimmäisen rock and roll -sukupolven edustaja Jussi "Johnny Legend" Raittinen. Hän kertoo nähneensä yhtyeen ensi kerran syksyllä 1977 Dr. Feelgoodin lämmittely-yhtyeenä. Raittinen kertoo vaikuttuneensa yhtyeen esittämistä kappaleista, joihin lukeutuivat Buddy Hollyn harvinaisempi klassikko Rock Around with Ollie Vee, Eddie Cochranin Jeanie, Jeanie, Jeanie ja Cotton Picker, Gene Vincentin Lotta Lovin' ja Blue Jean Bop, Johnny Burnetten Baby Babe sekä yhtyeen omat kappaleet High School Susan ja Tiger Street. Yhtyeen imago oli myös Raittisen mieleen Teddy Guitarin puoliakustista Hofner-kitaraa myöten. Raittinen mainitsee Suomen kolmannen rock and roll -sukupolven pääedustajaksi Hurriganes-yhtyeen. Hän uskoo että seuraavan sukupolven nimi on Teddy & The Tigers.


title: Boppin’ (albumi)

text: A-puoliB-puoli


title: Trooppinen myrsky Marco

text: Trooppinen myrsky Marco oli vuoden 1990 hurrikaanikauden ainoa myrsky, joka iski maihin Yhdysvalloissa. Kauden kolmastoista nimetty myrsky muodostui 9. lokakuuta Kuuban pohjoisrannikolla, nousi maihin Cedar Keysissä Floridassa ja haihtui pohjoisempana 13. lokakuuta. Tulvat aiheuttivat 12 ihmisen kuoleman ja noin 57 miljoonan dollarin vahingot.


title: IC-luokitus

text: IC-luokitusjärjestelmä (IC Code, index of cooling) on kansainvälisesti käytössä oleva järjestelmä sähkömoottorien jäähdytystapojen määrittämiseksi. Luokituksen sisältö on esitetty standardissa IEC 60034-6.


title: Jesús Dátolo

text: Jesús Alberto Dátolo (s. 19. toukokuuta 1984 Carlos Spegazzini, Argentiina) on argentiinalainen jalkapalloilija. Hän edustaa brasilialaista Internacionalia ja on pelipaikaltaan vasen laitalinkki.


title: Jesús Dátolo

text: Dátolo aloitti uransa vuonna 2000 Cañuelasista. Vuonna 2002 hän teki sopimuksen Argentiinan pääsarjaseura Banfieldiin, jonka edustusjoukkueeseen hän murtautui kolme vuotta myöhemmin. Vuoden 2006 kesällä hän siirtyi Boca Juniorsiin. Hän nousi joukkueen avauskokoonpanoon vuoden 2007 syyskaudella (Apertura), jolla hänen esityksensä olivat vakuuttavia. Hän oli mukana joukkueen kanssa voittamassa vuoden 2007 Copa Libertadoresia.


title: Jesús Dátolo

text: Tammikuussa 2009 Dátolo siirtyi italialaiseen Napoliin. 16. tammikuuta 2010 hän siirtyi loppukauden kestävällä lainasopimuksella kreikkalaiseen Olympiakosiin. Dátolo oli itse pyytänyt siirtoa suuremman peliajan toivossa, ja hänen tavoitteenaan on päästä Argentiinan maajoukkueeseen vuoden 2010 MM-kilpailuihin.


title: Jesús Dátolo

text: 8. heinäkuuta 2010 hän siirtyi kaudeksi 2010–2011 lainasopimuksella Espanyoliin.


title: Jesús Dátolo

text: Dátolo teki ensiesiintymisensä Argentiinan maajoukkueessa 12. elokuuta 2009 ystävyysottelussa Venäjää vastaan. Hän teki samaisessa ottelussa myös ensimmäisen maalinsa vain 20 sekuntia sen jälkeen, kun oli päässyt kentälle. Toisen maalinsa maajoukkueessa hän teki vuoden 2010 MM-karsintaottelussa Brasiliaa vastaan.


title: Juhani Kyöstilä

text: Juhani Laurinpoika Kyöstilä (4. heinäkuuta 1931 Helsinki – 30. kesäkuuta 2010 Kouvola) oli suomalainen koripalloilija. Myös hänen isänsä, uimahyppääjä Lauri Kyöstilä edusti Suomea olympialaisissa.


title: Juhani Kyöstilä

text: Kyöstilän vanhemmat olivat edustaja Lauri Viljo Kyöstilä ja Anni Matilda Saario. Hän tuli ylioppilaaksi Helsingin lyseosta ja valmistui lääketieteen lisensiaatiksi 1961. Lääkärinuransa alkuvaiheessa Kyöstilä työskenteli Turun yliopistossa ja Turun yliopistollisessa keskussairaalassa.


title: Juhani Kyöstilä

text: Kyöstilä voitti urallaan kahdeksan Suomen mestaruutta HOK-Veikkojen riveissä. Hän pelasi SM-sarjassa kaikkiaan 126 ottelua ja Suomen koripallomaajoukkueessa viisitoista ottelua. Hän oli mukana myös vuoden 1952 olympiajoukkueessa. Kisojen parhaan ottelunsa hän pelasi Bulgariaa vastaan. Siinä hän teki kymmenen pistettä, joka oli myös hänen maaotteluiden piste-ennätyksensä. EM-kisoissa Kyöstilä oli mukana vuonna 1951.


title: Martin Olsson

text: Martin Olsson (s. 17. toukokuuta 1988 Gävle) on ruotsalainen jalkapalloilija. Hän edustaa Englannin sarjoissa pelaavaa Swansea Cityä, jonne hän siirtyi Norwich Citystä. Hän on pelannut Ruotsin maajoukkueessa 45 ottelua ja tehnyt niissä viisi maalia. Olssonin virallinen pelipaikka on puolustaja, mutta hän pystyy pelaamaan myös vasempana laiturina.


title: Martin Olsson

text: Hänen kaksoisveljensä Marcus pelaa myös jalkapalloammattilaisena. Martin ja Marcus Olssonin sisko Jessica on naimisissa koripalloiliija Dirk Nowitzkin kanssa.


title: Markku Haapasalmi

text: Markku Haapasalmi (9. helmikuuta 1953 Nurmo – 30. toukokuuta 2012 Nurmo) oli suomalainen pesäpalloilija. Hän saavutti yhden SM-hopean ja kolme SM-pronssia.


title: Markku Haapasalmi

text: Haapasalmi edusti pesäpallossa Nurmon Jymyä, Vähänkyrön Viestiä, Seinäjoen Maila-Jusseja, Peräseinäjoen Toivetta sekä Koskenkorvan Urheilijoita. Hän lopetti pelaajauransa vuonna 1987.


title: Markku Haapasalmi

text: Markku Haapasalmi pelasi viisi Itä–Länsi-ottelua sekä neljä Liitto–Lehdistö-ottelua. Vuoden 1979 Itä–Länsi-ottelussa hänet valittiin kentän parhaaksi pelaajaksi.


title: Markku Haapasalmi

text: Haapasalmi pelasi myös yhden Etelä-Pohjanmaa – Muu Suomi -ottelun sekä kolme Mestarit – Muu Suomi -ottelua.


title: Markku Haapasalmi

text: Vuoden eteläpohjalainen miespesäpalloilija:1979 ja 1981


title: Ollaanko jo valmiita?

text: Ollaanko jo valmiita? () on vuonna 2007 ensi-iltansa saanut komedia, joka on elokuvan "Ollaanko jo perillä?" jatko-osa. Pääroolissa nähdään Ice Cube. Elokuva on uudelleenfilmatisointi Cary Grant -komediasta "Sekamelskahuvila" ("Mr. Blanding Builds His Dream House", 1948).


title: Clostridium estertheticum

text: Clostridium estertheticum on elintarvikkeita pilaava bakteeri. Se viihtyy alhaisissa lämpötiloissa, jopa nollan tienoilla, ja pilaa vakuumipakkauksissa olevia tuotteita. Varsinaista terveysvaaraa bakteeri ei tiettävästi aiheuta, mutta lihaan tulee haju- ja ulkonäköhaittaa. Bakteeri muodostaa voimakkaasti kaasuja, ja siksi sitä on käytetty energialähteenäkin. Saksassa bakteerista on tulossa elintarvikealalla suuri ongelma.


title: Clostridium estertheticum

text: Bakteerilla on kaksi alalajia:


title: Russ Parrish

text: Russ Parrish (s. 24. marraskuuta 1970 Fresno, Kalifornia, Yhdysvallat) on taiteilijanimellä Satchel tunnettu yhdysvaltalainen kitaristi joka tunnetaan parhaiten Steel Panther nimisen glam metal -yhtyeen soolokitaristina.


title: Russ Parrish

text: Russ soitti myös yhtyeessä nimeltä "The Thornbirds" toisen Steel Panther jäsenen Stix Zadinian kanssa.


title: Russ Parrish

text: 1990-luvun alussa Russ toimi ohjaajana yhdysvaltalaisessa "The Guitar Institute of Technology" -musiikki-instituutissa


title: Alexandre Prémat

text: Alexandre Prémat (s. 5. huhtikuuta 1982 Juvisy-sur-Orge) on ranskalainen moottoriurheilija. Nykyään hän ajaa DTM-sarjassa. Prémat on ajanut myös Formula Renault -sarjassa vuosina 2001–2002, Formula 3 -sarjassa vuosina 2003 ja 2004, GP2-sarjassa 2005–2006 ja Le Mansin 24 tunnin ajossa 2007–2009. Prémat voitti A1 Grand Prix -sarjan mestaruuden kaudella 2005–2006 ja Ranskan Formula Renault -sarjan mestaruuden vuonna 2002.


title: Alexandre Prémat

text: Prémat ajoi Midlandin Formula 1 -autoa Kiinan GP:n harjoituksissa 2006. Hän saavutti kolme voittoa GP2-sarjassa ART Grand Prix -tallissa kausina 2005–2006. Vuodet 2007-2010 lähtien Prémat kilpaili DTM-sarjassa Audilla. Vuonna 2011 Prémat ajoi Le Mansin 24 tunnin ajoa joutuen keskeyttämään. Vuodesta 2012 alkaen Prémat on kilpaillut Australian V8 Supercars -sarjassa.


title: Sonic the Fighters

text: Sonic the Fighters on Sonic Teamin kehittämä, Segan Sonic the Hedgehog -sarjaan kuuluva, videopeli. Peli julkaistiin kolikkopelinä Japanissa vuonna 1996 ja 2005 ensimmäisen kerran konsolipelinä Sonic Gems Collection pelikokoelmassa PlayStation 2:lle ja GameCubelle. Japanissa peli tunnetaan nimellä Sonic Champions.


title: Sonic the Fighters

text:
Dr. Eggman on keksinyt viheliäisen juonen jolla aikoo valloittaa maailman. Hän on rakentanut Death Egg 2:n joka sijaitsee avaruudessa. Eggman lähettää sieltä robottikätyreitään ympäri maailmaa. Ainoa keino estää Eggmanin toimet on hankkia 8 Chaos Emeraldia, jotta Tailsin rakentama raketti voidaan laukaista avaruuteen. Kuka tahansa sankareista voi pelastaa maailman Eggmanin juonelta.Vastus: Knuckles
Vastus: Amy
Vastus: Bark
Vastus: Espio
Vastus: Tails
Vastus: Fang
Vastus: Bean
Vastus: Sonic
Vastus: Metal Sonic
Vastus: Dr.Robotnik


title: Sonic the Fighters

text:
Sega on ilmoittanut pelin HD version tulevan loppuvuodesta 2012.
Uutena lisäyksenä on online-taistelutila ja myös kolme lisähahmoa, jotka ovat Metal Sonic, Dr. Eggman ja aiemmin käyttämätön Honey the Cat.
Peli julkaistiin Xbox Live Arcade ja PlayStation Network- verkkopalveluissa.


title: Sterling Knight

text: Sterling Sandmann Knight (s. 5. maaliskuuta 1989 Houston, Texas, Yhdysvallat) on yhdysvaltalainen näyttelijä ja laulaja-lauluntekijä. Hän on näytellyt muun muassa Disney Channelin sarjassa "Sonny with a Chance" Chad Dylan Cooperina sekä elokuvassa "Starstruck" Christopher Wildena. Hän on myös näytellyt elokuvassa "17 Again" Alex O’Donnellin roolissa.


title: Sterling Knight

text: Knight seurustelee näyttelijä Ayla Kellin kanssa.


title: Guibert Gemblouxlainen

text: Guibert-Martin Gemblouxlainen (s. 1124 t. 1125– 22. helmikuuta 1213) oli belgialainen munkki, jonka kanssa Hildegard Bingeniläinen oli kirjeenvaihdossa. Guibert oli Hildegardin harras ihailija, ja hänestä tuli myöhemmin, Volmarin kuoltua, tämän kirjuri. Guibert oli 25 vuotta Hildegardia nuorempi. Vuonna 1175 Hildegard lähettää hänelle jäljennökset teoksistaan "Liber vitae meritorum" ja "Symphonia". Hän kirjoitti Hildegardin Vitaa vuosina 1177–1181., mutta työ jäi kesken, kun hänet kutsuttiin takaisin luostariin. Hän otti Vitan mukaan, mutta häneltä jäi aineistoa Rupertsbergiin. Sitä aineistoa Theoderic käytti hyväkseen laatiessaan Vitan osat 2 ja 3. Hän kuvailee kirjoituksissaan Hildegardin ja nunnien toimia Hänestä tuli 1193 Gemblouxin benediktiiniläisluostarin apotti.


title: Shane Dawson

text: Shane Lee Yaw (s. 19. heinäkuuta 1988), joka tunnetaan taiteilijanimeltään Shane Dawson, on videopalvelu YouTuben yksi kuuluisimmista koomikoista. Hän asuu Los Angelesissa, Kaliforniassa.


title: Shane Dawson

text: Vuonna 2010 "Forbes"-lehti valitsi hänet 25 suosituimman internet-julkkiksen joukkoon.


title: Shane Dawson

text: Shanella on YouTubessa kaksi kanavaa: ShaneDawsonTV ja Shane. Nykyään hän pääasiassa julkaisee videoita Shane-kanavalla, jolla on yli 18 miljoonaa tilaajaa. Hänen videoistaan suosituin on "Miley Cyrus - Wrecking Ball PARODY", jolla on noin 35 miljoonaa näyttökertaa (2018).


title: Shane Dawson

text: Maaliskuussa 2012 Dawson aloitti musiikkiuran. Hän julkaisi kuusi singleä ja lukuisia musiikivideoiden parodioita.


title: Shane Dawson

text: Lokakuussa 2018 hänen YouTube-kanavillaan on yhteensä yli 26 miljoonaa tilaajaa ja yli 5 miljardia näyttökertaa. Vuonna 2014 hän julkaisi ensimmäisen elokuvansa "Not Cool". Dawson on myös tehnyt useita lyhytelokuvia sekä julkaissut kaksi kirjaa.


title: Ikarus (täsmennyssivu)

text: Icarus tai "Ikarus" tarkoittaa muun muassa seuraavia:


title: Uusi-Seelanti olympialaisissa

text: Uusi-Seelanti osallistui olympialaisiin omalla joukkueella ensimmäisen kerran Antwerpenissa 1920. Vuosien 1908 ja 1912 olympialaisissa uusiseelantilaiset kilpailivat australialaisten kanssa yhteisessä Australaasian joukkueessa. Talviolympialaisiin maa osallistui ensimmäisen kerran Oslossa 1952.


title: Uusi-Seelanti olympialaisissa

text: Maan menestyksekkäimmät urheilumuodot olympialaisissa ovat yleisurheilu, purjehdus, soutu, melonta ja ratsastus. Eniten olympiamitaleja saavuttanut uusiseelantilainen on kenttäratsastaja Mark Todd, joka sai kaksi kultaa, yhden hopean ja kolme pronssia kesäolympialaisissa 1984–2012. Eniten kultamitaleja on voittanut meloja Ian Ferguson, joka saavutti yhteensä neljä kultaa ja yhden hopean Los Angelesissa 1984 ja Soulissa 1988. Hänen parinaan melonut Paul MacDonald saavutti samoissa kisoissa kolme kultaa, yhden hopean ja yhden pronssin. Blyth Tait saavutti kenttäratsastuksessa neljä mitalia, joista yksi oli kultaa, 1992–1996. Peter Snell voitti kaikkiaan kolme kultamitalia keskimatkan juoksussa Roomassa 1960 ja Tokiossa 1964. Talviolympialaisissa maan ensimmäinen mitalisti oli Annelise Coberger, joka sai hopeaa pujottelussa Albertvillessä 1992.


title: Ane Brun

text: Ane Brun (s. 10. maaliskuuta 1976, Molde, Norja, oik. Ane Brunvoll) on laulaja ja lauluntekijä, joka julkaisi ensimmäisen studioalbuminsa "Spending Time with Morgan" vuonna 2003. Brun on levyttänyt Balloon Ranger Recordings -levy-yhtiölle kuusi muuta albumia. Hän julkaisi myös singlenä versionsa Alphaville-yhtyeen hitistä "Big in Japan".


title: Kaljukultasade

text: Kaljukultasade eli kultasade ("Laburnum alpinum") on kultasadepensaiden ("Laburnum") sukuun kuuluva laji.


title: Kaljukultasade

text: Kaljukultasade kasvaa alkuperäisenä Etelä-Euroopassa. Kasvupaikkoja ovat tuoreet, runsasravinteiset, lämpimät ja kiviset paikat harvoissa metsissä ja pensaikoissa. Laji on kalkinsuosija.


title: Kaljukultasade

text: Kaljukultasade kasvaa 3–10 metriä korkeaksi pensaaksi tai pieneksi puuksi. Oksat ovat vihreitä ja yleensä kaljuja, joskus aivan nuoret haararangat karvaisia. Lehdet ovat kolmisormisia. Täysin kehittyneet lehdykät ovat päältä kaljuja, lehtiruodissa voi olla päällä yksittäisiä karvoja. Lehdykän alapuolella karvoja on reunoissa ja keskisuonessa.


title: Kaljukultasade

text: Kukinto on 20–35 cm pitkä riippuva terttu. Kukat ovat keltaisia, tuoksuvia ja 14–18 mm leveitä. Kukinta-aika on kesä–heinäkuussa. Hedelmä on 4–5 cm pitkä palko, jonka selkäsaumassa on 1–2 mm leveä siipipalle. Ruskeita siemeniä on 1–5.


title: Kaljukultasade

text: Kaljukultasadetta käytetään koristekasvina sen näyttävän kukintansa vuoksi. Kasvi on kuitenkin myrkyllinen, joten se ei sovellu esimerkiksi lastentarhojen tai lasten leikkipaikkojen läheisyyteen.


title: Kaljukultasade

text: Suomessa kaljukultasade kasvaa 3–5 metrin pituiseksi. Se menestyy maan eteläosissa vyöhykkeillä I–II.


title: Artur Hamidulin

text: Artur Hamidulin (, s. 30. huhtikuuta 1977) on venäläinen mäkihyppääjä. Hänen ensimmäiset suuret kisansa olivat Trondheimissa pidetyt hiihdon maailmanmestaruuskilpailut 1997.


title: Trumputus

text: Trumputus on 1700-luvun alusta peräisin oleva ilmoitustapa, jossa rummutuksen avulla ilmoitettiin kadun kulmissa kansalaisille uutisista sekä tulevista tapahtumista kuten vaaleista ja veronkeräyksestä. Trumputtajia oli yleisesti vielä 1800-luvulla monissa Suomen kaupungeissa, Naantalissa aina 1900-luvun alkupuolelle. Trumputus-sana on peräisin 1700-luvulta ja se tarkoittaa rummuttamista.


title: Trumputus

text: Ensimmäinen nimeltä tunnettu trumputtaja oli vuonna 1725 14-vuotiaana virkaan valittu Johan Henrikinpoika. Trumputus siirtyi raatihuoneen vuonna 1771 perustetulle vahtimestarin viralle. Naantalin viimeinen virallinen trumputtaja oli vuonna 1887 kaupunginpalvelijaksi valittu Edward Wilhelm Lindvall, joka 1920-luvulla lopettaessaan trummutti enää lähinnä verojen suorituksesta ja palotarkastuksesta.


title: Trumputus

text: Säännöllinen trumputus kesäisin loppui 1970–1980-lukujen vaihteessa, koska Naantalin ranta alkoi olla rauhaton. Tämän jälkeen trumputtaja esiintyi vain satunnaisesti erilaisissa tapahtumissa kuten Tuhkamarkkinoilla.


title: Trumputus

text: Vuodesta 2008 lähtien trumputus on taas kuulunut kesäisin Naantalin rannassa. Trumputus tapahtuu juuri ennen kirkontornista soitettavaa iltavesperiä ja kehottaa hiljentymään kuuntelemaan sitä. Trumputus soitetaan kello 19.55 alkaen kolmessa paikassa: ensin Kaivohuoneen kulmalla, sitten rantakioskin kohdalla ja viimeiseksi ravintola Uuden Killan edessä. Rummutus soitetaan 1800-luvulta peräisin olevan nuotin mukaan, ja sen välissä kuultavat sanat sekä teksti ovat vanhaa suomen kieltä yli sadan vuoden takaa.


title: DZFoot d'Or

text: DZFoot d'Or on algerialaisen DZFoot-internetsivuston vuodesta 2000 lähtien vuosittain jakama palkinto, joka myönnetään parhaaksi valitulle algerialaiselle jalkapalloilijalle.


title: Johnny Åkerholm

text: Johnny Åkerholm (s. 16. heinäkuuta 1948 Vaasa) on suomalainen pankinjohtaja ja Suomen Pankissa sekä valtiovarainministeriössä pitkään vaikuttanut virkamies.


title: Johnny Åkerholm

text: Åkerholm on koulutukseltaan valtiotieteen lisensiaatti ja kauppatieteiden kandidaatti. Hän toimi huhtikuusta 2005 alkaen Pohjoismaiden investointipankin toimitusjohtajana, kunnes jäi eläkkeelle keväällä 2012. Hän seurasi tehtävässä islantilaista Jón Sigurðssonia. Ennen Pohjoismaiden investointipankkia hän työskenteli vuosina 1975–1978 OECD:n palveluksessa Pariisissa, vuosina 1982–1995 Suomen Pankissa, muun muassa 1983–1993 keskuspankkipolitiikan osaston osastopäällikkönä ja 1993–1995 kansantalousosaston osastopäällikkönä, vuonna 1995 valtionvarainministeriön kansantalousosaston ylijohtajana, vuosina 1995–2003 valtiovarainministeriön kansantalousasioista vastaavana alivaltiosihteerinä ja vuosina 2003–2004 Euroopan jälleenrakennus- ja kehityspankin pääsihteerinä Lontoossa.


title: Johnny Åkerholm

text: Åkerholm on toiminut myös muun muassa Tilastokeskuksen johtokunnan puheenjohtajana ja Euroopan unionin talous- ja rahoituskomitean puheenjohtajana. Åkerholm kuuluu Vaasan yliopiston hallitukseen.


title: Johnny Åkerholm

text: Åkerholm oli vuonna 2000 ehdolla Suomen Pankin johtokunnan jäseneksi. Sekä eduskunnan pankkivaltuusto että Lipposen II hallitus esittivät häntä ja Mauri Pekkarista eläkkeelle jäämässä olleen Esko Ollilan ja edesmenneen Matti Korhosen tilalle, mutta presidentti Tarja Halonen nimitti lopulta heidän sijastaan vain yhden ehdokkaan, Sinikka Salon.


title: Johnny Åkerholm

text: Vuonna 2017 Åkerholm kannatti, että Suomessa otettaisiin käyttöön negatiivinen tulovero.


title: Johnny Åkerholm

text: Entinen veroministeri Arja Alho ja entinen Vasemmistoliiton puheenjohtaja Suvi-Anne Siimes ovat syyttäneet Åkerholmia uusliberalististen talouspoliittisten linjausten ajamisesta. Alhon mukaan ”valtiovarainministeriön virkamieskvartetti” Raimo Sailas, Johnny Åkerholm, Erkki Virtanen ja Martti Hetemäki ”ujuttivat markkinaohjautuvaa uusliberalismia julkisen ohjauksen sijaan suomalaiseen yhteiskuntapolitiikkaan”, kun valtiovarainministeri vaihtui Iiro Viinasesta Sauli Niinistöön.


title: DAMS

text: Driot-Arnoux Motorsport lyhennettynä DAMS on ranskalainen formulatalli, jonka perustivat Jean-Paul Driot ja entinen F1-kuljettaja René Arnoux vuonna 1988. Talli kilpailee GP2 ja World Series by Renault -sarjoissa. Tallin päämaja sijaitsee Le Mansissa lähellä Bugatti Circuitia. Vuonna 2014 talli osallistuu uuteen Formula E sähköautosarjaan nimellä E.dams-Renault.


title: DAMS

text: DAMS on yksi menestyneimmistä tiimeistä voittojen ja mestaruuksien määrässä. Talli aloitti toimintansa Formula 3000 -sarjasta jossa he voittivat 90-luvulla useita mestaruuksia. Vuodesta 2005 lähtien talli on kilpaillut GP2-sarjassa joka korvasi F3000 -sarjan. Talli on voittanut yhteensä kolme kuljettajien ja kaksi tiimien mestaruutta. Vuonna 2011 Romain Grosjean voitti tallin autolla mestaruuden mutta talli jäi pisteissä toiseksi. Vuonna 2012 talli voitti sekä kuljettajien että tiimien mestaruuden Davide Valsecchin voimin. Tiimien mestaruus oli DAMS-tallin ensimmäinen GP2-sarjassa. Vuonna 2014 Jolyon Palmer voitti tallin autolla kuljettajien ja tiimien mestaruuden. Lisäksi Kamui Kobayashi voitti Aasian GP2-sarjan mestaruuden kaudella 2008–2009 DAMS:lla ja Romain Grosjean kaudella 2011.


title: DAMS

text: Auto GP:n kaudella 2010 DAMS-kuljettajat Romain Grosjean, Edoardo Piscopo ja Duncan Tappy ottivat kolmoisvoiton sarjapisteissä ja DAMS voitti tallien sarjan ylivoimaisesti. DAMS toisti mestaruutensa vuonna 2011.


title: DAMS

text: Tallin ajattama Ranska voitti A1 Grand Prix -sarjan mestaruuden kaudella 2005–2006. Samalla kaudella niin ikään DAMS:n ajattama Sveitsi sijoittui toiseksi. Vuonna 2003 talli voitti Formula Renault V6 Eurocup -sarjan mestaruuden. Talli on kilpaillut myös Le Mansin 24 tunnin ajossa vuosina 1997–2002.


title: DAMS

text: DAMS on kilpaillut myös Formula Renault 3.5 -sarjassa vuodet 2005, 2012-2015. Talli voitti sarjassa kaksi kuljettajien ja tiimien mestaruutta Kevin Magnussenin ja Carlos Sainz Jr.:n voimin. Talli vetäytyi sarjasta vuoden 2015 päätteeksi ja siirtyy kilpailemaan GP3 -sarjassa vuonna 2016.


title: DAMS

text: • GP2-finaali 2011 oli GP2-kauden 2011 ulkopuolinen finaali.


title: Olli Huopaniemi

text: Olli Veli Huopaniemi (13. elokuuta 1939 Laukaa – 26. kesäkuuta 2010) oli suomalainen juristi ja hovioikeuden presidentti.


title: Olli Huopaniemi

text: Huopaniemi kirjoitti ylioppilaaksi Jyväskylän lyseosta 1958. Hän valmistui oikeustieteen kandidaatiksi Helsingin yliopistosta 1964 ja sai varatuomarin arvonimen 1966. Hän oli käräjä- ja kihlakunnantuomarina eri paikkakunnilla ja 1986–1988 työtuomioistuinneuvoksena. Vuonna 1988 hän sai nimityksen Korkeimman oikeuden jäseneksi ja oikeusneuvokseksi, mutta oli välillä virkavapaana ja toimi työtuomioistuimen presidenttinä 1992–1994. Vuonna 1994 hän sai nimityksen Helsingin hovioikeuden presidentin virkaan ja toimi tehtävässä vuoteen 2003, jolloin hän jäi eläkkeelle.


title: Olli Huopaniemi

text: Huopaniemi oli useissa oikeusministeriön asettamissa työryhmissä ja eri toimielimissä ja osallistui rikoslain kokonaisuudistuksen valmisteluun ja hyvin merkittävällä tavalla hovioikeusprosessia koskevan lainsäädännön uudistamiseen.


title: Paul Young (täsmennyssivu)

text: Paul Young voi tarkoittaa seuraavia:


title: Barry Dennen

text: Barry Dennen (22. helmikuuta 1938 Chicago, Illinois – 26. syyskuuta 2017 Burbank, Kalifornia) oli yhdysvaltalainen näyttelijä, laulaja ja kirjoittaja. Hän näytteli muun muassa elokuvassa "Jesus Christ Superstar" (1973).


title: Vincent Bolloré

text: Vincent Bolloré (s. 1952) on ranskalainen liikemies, jolla on huomattava omaisuus Kamerunissa. Hän omistaa merkittäviä osia useista mediataloista ja mainostoimistoista. Hänen yhtiöillään on kymmenien laivojen laivasto, öljypalmuviljelmiä Malesiassa. Hän hallinnoi Abidjanin satamaa Norsunluurannikolla ja Kamerunin rautateitä. Vincent Bolloré on suursijoittaja ja omistaa Bolloré-konsernin. Ranskalaisen Médiapart-sivuston mukaan Bolloré-konserni kuljettaa 20-30 % Afrikan öljyn, palmutuotteiden, kaakaon, kahvin ja puuvillan viennistä.


title: Vincent Bolloré

text: Vuonna 2006 hän oli Forbesin maailman rikkaimpien listalla 451. Omaisuutensa hän on sanut perintönä ja sijoittamalla.


title: Vincent Bolloré

text: Bolloré omistaa merkittävän osan Guineanlahden rannikon satamista ja Kamerunin rautateistä. Arvostelijoiden mukaan viranomaiset suosivat kohtuuttomasti Bollorea Ranskan entisessä siirtomaassa.


title: Vincent Bolloré

text: Vincent Bolloré on paperiteollisuussuvun perijä. Bolloré sijoittaa logistiikka-, energia-, media- ja markkinointialoilla. Bolloré on lisännyt omaisuuttaan siirtomaa Afrikasta. Bolloré Africa Logistics on johtava Afrikan kuljetus- ja vientiverkostossa. Yhtiö toimii 41 maassa Afrikassa. Se työllistää 20 000 ihmistä. Yhtiö omistaa useita satamia Guineanlahdella. Yhtiö omistaa Kamerunin rautatiet ja Burkina fason ja Norsunluurannikon välisen rautatien.


title: Vincent Bolloré

text: Bolloré osti Kamerunin yksityistämisessä maan rautatieverkon ja suurimman kaupungin Doualan sataman. Hänen kuljetusalan monopolinsa hallitsee koko maan vientiä ja tuontia. Kamerunin vientituotteet ovat öljy, puu, kaakao, alumiini, kahvi ja puuvilla.


title: Vincent Bolloré

text: Kamerunin demokratialiike haluaa Vincent Bollorén ulos maasta, koska hänen talousvaltansa koetaan uuskolonialismiksi. Ranskalaisen Survie-järjestön mukaan Bollorén valtaa vahvistaa Kamerunin talouskorruptio ja poliittinen korruptio. Kamerunin presidentti on Paul Biya vuodesta 1982. Bolloré rahoittaa ensimmäisen naisen Chantal Biyan säätiötä.


title: Vincent Bolloré

text: Bolloré-konserni torjui suomalaistoimittajan haastattelupyynnöt, mutta konserni yritti estää Helsingin Sanomien kirjoitukset uhkauksin.


title: Vincent Bolloré

text: Nicolas Sarkozy on lomaillut Bollorén huvijahdilla ja lainannut hänen suihkukonettaan. Ranska antoi Kamerunin lainoja anteeksi ehdoilla, jotka sopimusten kautta toivat ranskalaisyhtiöille suuria voittoja Kamerunissa.


title: Australaasia olympialaisissa

text: Australaasia oli Australian ja Uuden-Seelannin yhteisjoukkue, joka kilpaili Lontoon 1908 ja Tukholman 1912 olympialaisissa. Se saavutti yhteensä kolme kulta-, neljä hopea- ja viisi pronssimitalia.


title: Australaasia olympialaisissa

text: Australaasiaa edustanut Australian rugbyjoukkue voitti kultaa Lontoossa 1908. Tukholmassa 1912 kultaa voittivat Fanny Durack naisten 100 metrin vapaauinnissa ja miesten 4 × 200 metrin vapaauintijoukkue. Uimari Harold Hardwick saavutti Australaasian edustajista eniten olympiamitaleita, yhden kullan ja kaksi pronssia. Vapaauimari Frank Beaurepaire sai Lontoossa 1908 hopeaa ja pronssia. Antwerpenissa 1920 ja Pariisissa 1924 hän sai yhteensä neljä mitalia Australian edustajana.


title: Lähiopetus

text: Lähiopetus tarkoittaa opetusta, joka tapahtuu fyysisesti jaetussa tilassa, jossa siis opettaja ja oppilaat ovat lähekkäin. Termi on varsin tuore, koska ennen internetin käytön yleistymistä opetuksessa kaikki opetus oli lähiopetusta - ainoa oppimisen osa, joka ei ollut lähiopetusta, oli itseopiskelua. Nykyisin opetusta voidaan järjestää lähiopetuksen lisäksi lähi- ja etäopetusta yhdistävänä monimuoto-opetuksena, puhtaana etäopetuksena tai useita eri ympäristöjä yhdistävänä sulautuvana opetuksena.


title: Lähiopetus

text: Vaikka lähiopetus onkin perinteisin oppimisympäristön fyysinen ulottuvuus, hyödynnetään lähiopetuksessakin nykyisin verkkoa. Oppimateriaali voi sijaita verkossa, jolloin se esitetään lähiopetustilanteessa esimerkiksi videoprojektorin avulla, mutta samalla oppijat pääsevät aineistoon käsiksi myös itsenäisesti omalla ajallaan. Osa oppilaista voi mahdollisesti seurata lähiopetusta etänä, esimerkiksi videoneuvotteluyhteyden avulla.


title: Lähiopetus

text: Verkkoa voi hyödyntää lähiopetuksessa monilla tavoin:


title: Alkuopetus

text: Alkuopetus tarkoittaa peruskoulun kahden ensimmäisen vuoden opetusta. Alkuopetuksessa katsotaan, että lapsi on utelias ja sosiaalinen, omia ajatuksiaan tiedostava, edistymisestä nauttiva, joka tutkii ympäristöään, kysyy, vertaa, kuuntelee, pohtii ja havainnoi. Alkuopetuksen oppimisympäristö pyritäänkin pitämään virikkeellisenä, joka ohjaa lapsen uteliaisuutta, mielenkiintoa ja motivaatiota. Opettajan tärkeä tehtävä on tarjota ohjaavaa kasvatusta, luoda suotuisia oppimistilanteita sekä virittää ja laajentaa lapsen motivaatiota.


title: Alkuopetus

text: Alkuopetuksen alkuperäinen tehtävä oli valmistaa oppilaita kansakouluun, jonne pääsyn edellytyksenä oli lukutaito. Kiinteää alkuopetusta oli vain kaupungeissa, kun maaseudulla alkuopetus oli kotien ja kirkon järjestämien kiertokoulujen vastuulla.


title: Alkuopetus

text: Vuoden 1921 oppivelvollisuuslain myötä muodostettiin 6-vuotinen kansakoulu ja sitä edeltävä kiinteä tai kiertävä alakansakoulu. Alkuopetuksen didaktiikka oli ikäkausididaktiikkaa, jossa lapsia opetettiin heidän ikänsä mukaisesti. Suomalaisen alkuopetuksen perustajana pidetään Aukusti Saloa, jonka vuoden 1935 opetussuunnitelman myötä alakansakoulusta tuli maailman huipputasoa ja varsinaista kansakoulua modernimpaa. Opetus perustui kokonaisopetukseen, jossa joka viikko järjestettiin yhden keskusaiheen ympärille, jota käsiteltiin eri oppiaineissa oppiainerajoja heikentäen (katso moderni suuntaus, ilmiöpohjainen oppiminen). Alakansakoulussa oli myös yleisopetusta, joka toimi pehmeänä laskuna koulun käytänteisiin.


title: Alkuopetus

text: Vuoden 1957 kansakoululain myötä alakansakoulun ja yläkansakoulut yhdistettiin varsinaiseksi kansakouluksi. Tällöin lopetettiin myös alakansakoulun opettajien erilliskoulutus, jolloin tämä moderni opetusoppi hävisi käytännöstä, palaten vasta peruskoulu-uudistuksen yhteydessä. 1970-luvulla luokanopettajakoulutus siirtyi yliopistoihin ja alkuopetus oli eräs erikoistumislinja.


title: Valtournenche (täsmennyssivu)

text: Valtournenche tarkoittaa seuraavia:


title: Seppo Järvinen

text: Seppo Järvinen (s. 18. toukokuuta 1936 Tampere) on kirjailija sekä kirjallisuus- ja taidekriitikko. Hän on koulutukseltaan filosofian maisteri. Pääaineenaan hänellä oli Tampereen yliopistossa yleinen kirjallisuustiede. Hän on valmistunut kansakoulunopettajaksi Rauman seminaarista, kansalaiskoulun yleisaineiden opettajaksi Hämeenlinnan seminaarista ja peruskoulun opinto-ohjaajaksi Joensuun yliopistosta. Järvisen tuotanto käsittää muun muassa runokokoelmia, novellikokoelman, lastenkirjan, kuunnelmia, tekstejä eri antologioissa, esseitä, matkakirjoja sekä kirjallisuuskritiikkiä ja artikkeleita lehdissä.Sanataideohjaaja Oriveden opisto, Järvi-Pohjanmaan kansalaisopisto. Valamon kansanopisto, Aholansaari. Suomi 100 vuotta kirjoituskilpailun koordinaattori. Ortodoksinen lukija-tutkinto Valamon kansanopistossa.


title: Seppo Järvinen

text: Järvinen on saanut Tampereen kaupungin kirjallisuuspalkinnon kahdesti (1985, 1989) ja Einari Vuorelan Korpirastas-palkinnon vuonna 1995. Hän on pitänyt valokuvanäyttelyn Soinin, ja Hervannan kirjastoissa.


title: Seppo Järvinen

text: Lisäksi kirjoituksia on julkaistu eri antologioissa. Järvinen on myös julkaissut kirjallisuuskritiikkejä useissa lehdissä.


title: Valtournenche (laakso)

text: Valtournenche on Penniinisillä Alpeilla, Pohjois-Italiassa, Aostanlaakson hallintoalueella sijaitseva laakso. Etelässä laakso yhdistyy Aostanlaaksoon ja sen pohjoispäädyssä sijaitsee mm. tunnettu Matterhorn-vuori. Laakson pohjalla virtaa etelämpänä Dora Balteaan yhdistyvä Marmore-joki.


title: Ystävyyskoulu

text: Ystävyyskoulu tarkoittaa kahden tyypillisesti eri maissa sijaitsevan koulun välistä yhteistyösuhdetta. Ystävyyskoulut ovat yhteydessä toisiinsa, järjestävät yhteistä opetusta, luokkaretkiä sekä muuta toimintaa. Ystävyyskoulutoiminnan tavoitteena on mm. kansainvälisyyden ja kulttuurisen ymmärryksen lisääminen, sekä joissain tilanteissa myös hyväntekeväisyys.


title: Ystävyyskoulu

text: Euroopan alueella eTwinning-projekti toimii koulujen välisenä yhteistyöverkostona, jossa on vuonna 2010 mukana yli 70000 koulua, mutta etenkin muihin maanosiin Suomen kouluilla on itsenäisesti hankittuja ystävyyskouluja.


title: Vankilapappi

text: Vankilapappi on vankilassa toimiva pappi. Pappi toimii vankilassa uskontovirkamiehenä huolehtimalla vankeinhoitolaitoksessa uskonnonvapauslain toteutumisesta käytännössä. Tämä koskee myös ei-kristillisiin kirkkoihin / uskontoihin kuuluvia sekä vankeja, joilla ei muutoin ole mahdollisuutta harjoittaa uskontoaan.


title: Vankilapappi

text: Useissa Euroopan maissa isoimmissa vankiloissa onkin vankilapappeja ja diakoneja eri kirkoista. Käytännössä vankilapapit organisoivat vankilan jumalanpalvelukset, käyvät sielunhoitokeskusteluja, toimittavat yksityisiä ehtoollisia ja rippejä, muistotilaisuuksia, kasteita, vihkimisiä ja ruumiin siunaamisia, pitävät vankilarippikouluja ja hengelliseen musiikkiin liittyvää toimintaa. Vankilapapit ja vankiladiakonit ovat usein mukana vankilan perhetyössä. Vankilapapeille ohjautuvat usein asiantuntijakysymykset vankeinhoitoon liittyvistä ihmisoikeuskysymyksistä.


title: Vankilapappi

text: Suomessa valtio maksaa vankilapappien ja evankelis-luterilainen kirkko vankiladiakonien palkan. Suomalainen vankilapappijärjestelmä kattaa kaikki Suomen vankilat.


title: Vankilapappi

text: Vapaa-ajattelijain liiton mielestä vankilapappien virat on lakkautettava osana kirkon ja valtion eroa ja tilalle on perustettava psykologien, psykiatrien ja kouluttajien virkoja.


title: Vertaisopetus

text: Vertaisopetus tarkoittaa opetuksen muotoa, jossa vertaiset (eli oppijat) opettavat toisiaan ja oppivat samalla itse opettaessaan.Vertaisopetus ei ole tarkka menetelmä tai malli, vaan yleistermi menetelmille, joissa oppijat ainakin hetkittäin myös opettavat.


title: Paula Sieppi

text: Paula Sieppi (s. 1960) on suomalainen kirjailija. Hän varttui Muonion Liepimässä ja suoritti opintoja kuvataiteen alalla Peräpohjolan opistossa ja Vapaassa taidekoulussa. Hän on ammatiltaan puutarhuri. Hänen romaaninsa "Aurinko maassa" ilmestyi Gummeruksen kustantamana vuonna 1996. Kirjailija sai esikoisteoksellaan Kalle Päätalo -stipendin ja oli ehdolla Helsingin Sanomain kirjallisuuspalkinnon saajaksi. Sieppi on kirjoittanut myös novelleja. Virpi Peitso ja Anja Tornensis ovat esittäneet hänen kirjallisuudestaan tehtyjä monologinäytelmiä.


title: Paula Sieppi

text: Kirjoittamisen ohella Sieppi on myös maalannut ja tehnyt grafiikkaa. Hänellä on ollut taidenäyttelyitä eri paikkakunnilla.


title: Työpaja

text: Työpaja voi viitata seuraaviin asioihin:


title: Maan päällä kuin taivaissa

text:
Maan päällä kuin taivaissa () on amerikkalaisen F. Scott Fitzgeraldin ensimmäinen, vuonna 1920 ilmestynyt romaani. Kirja tarkastelee ensimmäisen maailmansodan jälkeisen nuorison elämää ja moraalia. Kirjan päähenkilö, Amory Blane on viehättävä Princetonin yliopiston opiskelija, joka harrastaa kirjallisuutta ja etsii itseään koko kirjan läpi.
Kesällä 1919 22-vuotiaan Fitzgeraldin kihlattu Zelda Sayre purki parin kihlauksen Fitzgeraldin vähäisten rahavarojen vuoksi. Juopoteltuaan lähes koko kesän Fitzgerald palasi kotiinsa Minnesotan St. Pauliin viimeistelläkseen romaaninsa. Hän toivoi tulevansa menestyväksi kirjailijaksi ja näin saavansa Zeldan takaisin. Princetonissa Fitzgerald oli jo kirjoittanut julkaisemattoman romaanin "The Romantic Egoist", ja lopulta 80 sivua tästä aikaisemmasta työstä päätyi "Maan päällä kuin taivaissa" -romaaniin.


title: Maan päällä kuin taivaissa

text: Fitzgerald lähetti käsikirjoituksen ystävänsä mukana New Yorkiin Charles Scribner's Sons -kustantamoon 4. syyskuuta 1919, ja se hyväksyttiin 16. syyskuuta. Fitzgerald yritti jouduttaa julkaisemista, tehdäkseen vaikututuksen Zeldaan, mutta kirjan oli odotettava kevääseen. Julkaisupäätös kuitenkin riitti Zeldalle, ja he jatkoivat kihlaustaan.


title: Maan päällä kuin taivaissa

text: "This Side of Paradise" julkaistiin 26. maaliskuuta 1920 3000 kappaleen painoksena, joka myytiin loppuun kolmessa päivässä. Ennustuksensa mukaan Fitzgerald näin nousi yhdessä yössä kuuluisuuteen. Zelda ja Scott avioutuivat New Yorkissa 3. huhtikuuta, tuskin viikkoa julkaisun jälkeen.


title: Maan päällä kuin taivaissa

text: Amory Blaine viettää lapsuutensa kiertäen hienostopiireistä toisiin omalaatuisen äitinsä kanssa. Beatrice Blaine opettaa pojalleen koko tämän lapsuuden ajan hienoimpia käytöstapoja ja niin Amorystä varttuu mitä sivistynein ja viehättävin nuori mies. Sekä rouva Blaine että Amory itse ovat vakuuttuneita pojan tulevaisuuden olevan erityisen lupaava. Amory tutustuu myös äitinsä vanhaan ystävään, Monsignor Darcyyn, josta tulee hänelle eräänlainen henkinen opas ja heidän välilleen syntyy syvä ystävyys.


title: Maan päällä kuin taivaissa

text: Siirtyessään kotiopettajien opetuksesta sisäoppilaitokseen Amoryllä on vaikeuksia pärjätä muiden kanssa, koska hänellä on suuri vaikeus peitellä sitä, että tietää hyvin olevansa muita parempi. Sama ongelma jatkuu hänen siirtyessään opiskelemaan Princetonin yliopistoon. Vähitellen Amory kerää kuitenkin ympärilleen joukon tarpeeksi sivistyneitä ja miellyttäviä ystäviä ja elämä alkaa taas maittaa. Eräissä tanssiasissa Amory tutustuu kauniiseen ja keimailevaan Isabelle Borgéen. Amory rakastuu hänen päättäväiseen luonteeseensa, mutta lopulta hänestä tuntuu, ettei Isabelle ole mitään ilman hänestä peilautuvaa Amoryn luonnetta.


title: Maan päällä kuin taivaissa

text: Isabellen ja Amoryn erottua Amory lähtee sotaan. Hän menettää siellä useita hyviä ystäviään, mutta selviää itse haavoittumattomana. Sodasta palattuaan hän tapaa elämänsä rakkauden; Rosalind Connagen. Viikkojen ja kuukausien kuluessa parin rakkaus syvenee entisestään, ja häistäkin puhutaan jo, kunnes Rosalind kertoo murtuneena, että hänen on naitava toinen mies Amoryn kuihtuneiden rahavarojen vuoksi. Lopullisen iskun Amory saa, kun hän kuulee rakkaan Monsignor Darcynsa kuolleen.


title: Maan päällä kuin taivaissa

text: Tämän jälkeen Amoryn elämässä tulee pitkä, sisällyksetön aika, jona hän maansa menettäneenä juo ja riehuu baareissa päivästä toiseen. Hän alkaa irtaantua ystävistäänkin ja kulkea ilman määränpäätä paikasta toiseen.


title: Maan päällä kuin taivaissa

text:
Vieraillessaan Marylandissa Amory tapaa raikkaan ja omapäisen Eleanorin. Amory rakastuu taas, vaikkei voikkaan Rosalindin jälkeen rakastaa ketään enää yhtä vahvasti. Amory ja Eleanor viettävät kaksi ihanaa kuukautta yhdessä, ja samalla kun kesä vaihtuu syksyksi, myös heidän rakkautensa kuihtuu.
Kirja päättyy Amoryn katkeriin sanoihin: "Tunnen itseni, mutta siinä kaikki."
Useimmat kirjan hahmoista ovat kirjoitettu lähes suoraan Fitzgeraldin omasta elämästä:


title: Frank Kelly

text: Frank Kelly (oikealta nimeltään Francis O’Kelly , 28. joulukuuta 1938 – 28. helmikuuta 2016) oli irlantilainen näyttelijä, käsikirjoittaja ja laulaja. Hän on näytellyt muun muassa alkoholisoitunutta isä Jack Hackettin hahmoa televisiosarjassa "Isä Ted" ().


title: Vastavuoroinen opetus

text: Vastavuoroinen opetus on opetusmenetelmä, jossa opettaja ja oppilaat käyvät keskustelua tietystä haastavasta oppikirjan tekstistä. Menetelmässä käytetään lukemisen strategiaa, johon kuuluu selvennys, ennakointi, kysely sekä yhteenveto.


title: Wurfrahmen 40

text: Wurfrahmen 40 oli saksalainen toisessa maailmansodassa käytetty raketinheitin, joka pystyi ampumaan 280mm, 300mm ja 320mm raketteja. Se oli rakennettu SdKfz 251 -puolitelavaunurungolle. Wurfrahmen 40:tä kutsuttiin joskus myös nimellä "kävelevä Stuka" ("Stuka zu Fuss").


title: Isotuomipihlaja

text: Isotuomipihlaja ("Amelanchier spicata") on tuomipihlajien ("Amelanchier") sukuun kuuluva kasvi, joka on todennäköisesti kotoisin itäisestä Pohjois-Amerikasta. Se on monin paikoin viljelykarkulainen.


title: Isotuomipihlaja

text: Isotuomipihlaja kasvaa 2–6 metriä korkeaksi tiheäversoiseksi pensaaksi, jonka haarat ovat pystyjä. Se muodostaa runsaasti tyvivesoja. Silmut ovat viininpunaisia. Lehtien kevätväri on harmaanvihreä ja syysväri keltainen tai oranssinpunainen. Lehtiruoti on karvainen. Lehtilapa on soikea ja 2,5–6 cm pitkä. Lehdet ovat nuorina kellertävän nukkakarvaisia alapuolelta. Lehtien laitahampaat ovat pieniä ja tiheässä.


title: Isotuomipihlaja

text: Kukinto on pysty, kapea ja tiheä terttu. Tertussa on valkoisia kukkia yleensä 8–11. Teriöt ovat 12–20 mm leveitä. Terälehdet ovat kaksi kertaa leveytensä pituiset. Kukinta-aika on touko–kesäkuussa. Hedelmä on 8–10 mm kokoinen kuivahko pohjusmarja, jonka kärki on karvainen. Verholehdet ovat lähes pystyt. Marjat ovat syötäviä.


title: Isotuomipihlaja

text: Isotuomipihlajan koristearvo perustuu runsaaseen kukintaan, tiheään kasvutapaan ja näyttävään syysväritykseen. Myös marjat ovat koristeellisia. Se sopii vapaasti kasvavaksi korkeaksi aidannekasviksi, mutta sitä voi käyttää myös leikattuna pensasaitana.


title: Isotuomipihlaja

text: Suomessa isotuomipihlaja on viljellyin ja kestävin tuomipihlajalaji, ja sitä on istutettu jo 1900-luvun alkupuolelta. Se menestyy Lappia myöten vyöhykkeillä I–VI (VII). Lintujen levittämänä se on villiintynyt ja täysin kotiutunut maan eteläosiin. Sitä tavataan metsissä, metsänreunamissa, kallioilla, tienvierillä, pientareilla ja harjunrinteillä.


title: Lincoln Center for the Performing Arts

text: Lincoln Center for the Performing Arts on New Yorkin Upper West Sidessa sijaitseva esittävän taiteen keskus. Siellä on 14 salia ja muuta paikkaa, jotka tarjoavat oopperaa, klassista sinfonia- ja kamarimusiikkia, jazzia, balettia ja teatteria. Lincoln Center rakennettiin 1960-luvulla purettujen vanhojen kerrostalojen tontille. Keskukseen sijoitettiin aluksi yli 165 miljoonaa dollaria. Osavaltio lahjoitti tontin ja loput rahat saatiin yksityisistä lahjoituksista.


title: Lincoln Center for the Performing Arts

text: New York City Ballet toimii Lincoln Centerissä.


title: Osmo Omenamäki

text: Osmo 'Omppu' Antero Omenamäki (s. 15. helmikuuta 1940 Helsinki) on helsinkiläinen graafikko, joka on tullut tunnetuksi postikorteistaan ja suunnittelemistaan postimerkeistä, esimerkiksi Suomen kaunein postimerkki 1991 on hänen käsialaansa. Omenamäki on toiminut mainospiirtäjänä eri toimistoissa noin 14 vuotta. Hänellä on ollut vuodesta 1974 oma toimisto Ateljee Omppu.


title: Osmo Omenamäki

text: Omenamäki suoritti ABC-piirustuskoulun 1954–1955 ja valmistui Taideteollisen keskuskoulun koristemaalauslinjalta 1959. Lisäksi hän on käynyt Mainosgraafikkojen koulun 1962–1964. Töissä hän on ollut Sokoksen tavaratalossa Helsingissä ja Mainosyhtymässä.


title: Osmo Omenamäki

text: Hänen korttiensa keräilijöillä on oma Omppu-kerho, joka on perustettu 1995. Kortteja on noin 1500.


title: Osmo Omenamäki

text: Osmo Omenamäen vanhemmat ovat suutari Anton Villiami Omenamäki ja liikkeenharjoittaja Aina o.s. Ripatti. Ompun puoliso offsetasemoija Sirkka Amanda o.s. Häkkinen. Heillä on yksi lapsi.


title: Suurin pudottaja (yhdysvaltalainen televisiosarja)

text: Suurin pudottaja ("The Biggest Loser") on yhdysvaltalainen tositelevisio-ohjelmaformaatti. Ohjelma keskittyy ylipainoisiin kilpailijoihin, jotka yrittävät laihtua, parantaakseen elämänsä ja myös tavoitellakseen rahapalkintoa. Ohjelmasta on tehty omia versioita useissa maissa.


text: Sarjaa on kuvattu yksitoista kautta.


text: • Caroline Rhea – Kaudet 1–3 – Vuosina 2004–2006


text: • Alison Sweeney – Kaudet 4– (2007–), Alison juontaa parhaillaan olevia kausia


text: • Jillian Michaels – (2004–2005, 2007–2011)


text: • Bob Harper – (2004– parhaillaan)


text: • Kim Lyons – (2006–2007)


text: • Cara Castronuova – (2011)


text: • Brett Hoebel – (2011)


text: • Anna Kournikova – (2011– parhaillaan)


text: • Dolvett Quince – (2011– parhaillaan)


title: Norjan radion orkesteri

text: Norjan radion orkesteri () on vuonna 1946 perustettu 53:sta muusikosta koostuva orkesteri. Sen ohjelmistoon kuuluu taidemusiikin ohella myös jazzia, popmusiikkia ja rockia. Orkesterin ensimmäisenä pääkapellimestarina toimi Øivind Bergh. Vuosina 1976–1988 orkesteria johti Sverre Bruland, vuosina 1989–1992 Avi Ostrowsky, vuosina 1994–2002 Ari Rasilainen ja vuosina 2003–2005 Rolf Gupta.


title: Norjan radion orkesteri

text: Orkesteri on tehnyt yhteistyötä useiden kansainvälisten muusikoiden ja kapellimestareiden kanssa. Heidän joukossaan ovat olleet muiden muassa Mario Venzago, Juano Mena, Kees Bakels, Mikail Jurowski, Anna Netrebko, Truls Mørk, Chloë Hanslip, Yo-Yo Ma ja Stephen Kovacevich. Orkesteri on myös ollut oikeutettu esiintymään vuosittain Nobelin rauhanpalkintokonsertissa ().